Avviż Legali Importanti

|

52009PC0239

Proposta għal deċiżjoni tal-Kunsill dwar il-pożizzjoni li għandha tieħu l-Komunità fir-rigward tal-proposta biex tiġi emendata l-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)  /* KUMM/2009/0239 finali - ACC 2009/0069 */

	[pic] | KUMMISSJONI TAL-KOMUNITAJIET EWROPEJ |Brussel 26.5.2009KUMM(2009) 239 finali2009/0069 (ACC)Proposta għalDEĊIŻJONI TAL-KUNSILLdwar il-pożizzjoni li għandha tieħu l-Komunità fir-rigward tal-proposta biex tiġi emendata l-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)MEMORANDUM TA’ SPJEGAZZJONI1. IL-KUNTEST TAL-PROPOSTA1.1 Ir-raġunijiet wara l-proposta u l-għanijiet tagħhaIl-Konvenzjoni Doganali dwar it-trasport internazzjonali ta' oġġetti li jaqgħu taħt il-carnets TIR (il-Konvenzjoni TIR) tal-14 ta' Novembru 1975 ġiet approvata f’isem il-Komunità Ekonomika Ewropea permezz tar-Regolament tal-Kunsill (KEE) Nru 2112/78. Il-Konvenzjoni daħlet fis-seħħ fil-Komunità fl-20 ta’ Ġunju 1983.Il-fini tad-Deċiżjoni li ġiet proposta huwa li l-Komunità għandha tadotta l-aħħar emendi li saru fil-Konvenzjoni TIR, hekk kif ġew approvati mill-Grupp ta’ Ħidma dwar Kwistjonijiet Doganali li Jolqtu t-Trasport.1.2. Il-kuntest ġeneraliIl-Konvenzjoni TIR, li hija amministrata mill-Kummissjoni Ekonomika għall-Ewropa tan-Nazzjonijiet Uniti (UNECE) ibbażata f’Ġinevra, stabbiliet proċedura doganali ta’ tranżitu għall-moviment internazzjonali tal-prodotti bit-triq. Permezz tal-Konvenzjoni, prodotti li huma taħt sospensjoni tad-dwana jew tat-taxxa jistgħu jaqsmu l-konfini internazzjonali bi ftit li xejn intervent min-naħa tal-awtoritajiet doganali, hekk kif ikunu għaddejjin fi triqthom. Peress illi twassal għal tnaqqis fl-ostakoli tradizzjonali kontra l-moviment internazzjonali tal-prodotti, is-sistema tat-TIR tinkoraġġixxi l-iżvilupp tal-kummerċ internazzjonali. Peress illi twassal għal tnaqqis fid-dewmien ta' tranżitu, l-ispejjeż ta' trasport jonqsu wkoll b'mod sinifikanti. Il-vantaġġ l-aktar importanti tas-sistema huwa l-fatt li l-Konvenzjoni TIR tipprovdi, permezz tal-katina internazzjonali ta’ garanzija, aċċess relattivament sempliċi għall-garanziji meħtieġa.Il-Grupp ta’ Ħidma dwar Kwistjonijiet Doganali li Jolqtu t-Trasport, jaqbel li għandhom isiru xi modifikazzjonijiet fil-Konvenzjoni TIR. Dawn il-modifikazzjonijiet jikkonċernaw prinċiplament artikoli li jittrattaw ir-responsabbilità finanzjarja u l-irkupru tad-dejn doganali. Permezz tal-organizzazzjoni mill-ġdid u l-kjarifikazzjoni tal-artikoli rilevanti, il-proċedura tinftiehem aħjar u hija aktar faċli biex tapplikaha. Emendi oħra li ġew proposti jintroduċu fit-test tal-Konvenzjoni d-definizzjoni tal-organizzazzjoni internazzjonali u jfissru b'mod ċar il-proċess ta' awtorizzazzjoni ta' din l-organizzazzjoni sabiex tiġi organizzata l-katina ta' garanzija internazzjonali.1.3. Dispożizzjonijiet eżistenti fil-qasam tal-propostaL-Artikoli 1, 6, 8, 10 u 11 tal-Konvenzjoni TIR.1.4. Konsistenza mal-politiki u mal-għanijiet l-oħra tal-UnjoniId-Deċiżjoni proposta hija konsistenti mal-politika komuni dwar il-kummerċ u t-trasport. Permezz tas-sistema tat-TIR, li tiffaċilta t-trasport bit-triq, diversi prodotti jistgħu jivvjaġġaw bejn 66 Parti Kontraenti b'indħil mill-inqas min-naħa tal-amministrazzjonijiet doganali u, permezz ta' katina internazzjonali ta’ garanziji, tipprovdi aċċess relattivament sempliċi għall-garanziji meħtieġa. Is-simplifikazzjonijiet miksuba permezz tal-Konvenzjoni TIR huma konformi mal-Istrateġija riveduta ta’ Liżbona.2. IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT2.1. Konsultazzjoni mal-partijiet interessatiMetodi ta’ konsultazzjoni, is-setturi ewlenin fil-mira, u l-profil ġenerali tal-parteċipantiL-Unjoni Internazzjonali tat-Trasport bit-Triq ġiet ikkonsultata dwar il-proposta fuq diversi affarijiet. Il-konsultazzjonijiet saru waqt il-laqgħat u s-sessjonijiet tal-Kumitat tal-Kodiċi Doganali tal-Grupp ta’ Ħidma dwar Kwistjonijiet Doganali li Jolqtu t-Trasport.Sommarju tar-reazzjonijiet u ta' kif dawn ġew ikkunsidratiOpinjoni favorevoli.2.2. Il-ġbir u l-użu tal-għarfien espertMa kien hemm bżonn l-ebda għarfien espert estern.2.3. Il-valutazzjoni tal-impattL-emendi proposti ma jbiddlux is-sostanza tal-artikoli li jiddefinixxu l-proċedura ta' rkupru fi ħdan is-sistema TIR, iżda jorganizzawhom mill-ġdid ħalli l-proċedura tinftiehem aħjar u ssir aktar faċli biex tapplikaha. Barra min dan, peress illi l-organizzazzjoni internazzjonali hija preżenti fis-sistema TIR il-Konvenzjoni għandha tiddefinixxi din l-organizzazzjoni b'mod ċar u tispjega kif il-proċedura għall-awtorizzazzjoni ta' din l-organizzazzjoni għandha tiġi applikata.Bl-introduzzjoni ta' dawn l-emendi l-ordni kif suppost tal-passi li għandhom jittieħdu matul il-proċedura ta' rkupru huwa deskritt b'mod ċar fil-Konvenzjoni u spjegazzjoni ddettaljata tar-responsabbilitajiet tal-imsieħba involuti fis-sistema TIR, hija żgurata. Problemi li jistgħu jinqalgħu fir-rigward tal-applikazzjoni tal-Artikolu 8 u l-Artikolu 11, tneħħew għal kollox.3. L-ELEMENTI LEGALI TAL-PROPOSTA3.1. Sommarju tal-azzjoni propostaId-Deċiżjoni proposta tadotta f'isem il-Komunità l-emendi li saru fil-Konvenzjoni TIR.3.2. Il-bażi legaliL-Artikoli 133 u 300 (2) it-tieni subparagrafu tat-Trattat li jistabbilixxi l-Komunità Ewropea.3.3. Il-prinċipju ta’ sussidjaritàIl-proposta hija konformi mal-prinċipju ta' sussidjarità. Il-proposta timplimenta emenda fil-ftehim internazzjonali li fih innifsu jirrispetta l-prinċipju ta’ sussidjarità.L-emendi proposti ġew implimentati b'mod preliminari mill-Grupp ta’ Ħidma dwar Kwistjonijiet Doganali li Jolqtu t-Trasport3.4. Il-prinċipju ta' proporzjonalitàIl-proposta hija konformi mal-prinċipju ta’ proporzjonalità. Hija timplimenta emenda fil-ftehim internazzjonali li fih innifsu jirrispetta l-prinċipju ta’ proporzjonalità.3.4. L-għażla tal-istrumentiL-istrumenti proposti: Deċiżjoni.Ftehimiet internazzjonali u emendi għal dawn l-arranġamenti normalment jiġu introdotti fis-sistema legali Komunitarja permezz ta’ Deċiżjoni.4. L-IMPLIKAZZJONIJIET FUQ IL-BAġITIl-proposta ma għandha l-ebda effett fuq il-baġit tal-Komunità.2009/0069 (ACC)Proposta għalDEĊIŻJONI TAL-KUNSILLdwar il-pożizzjoni li għandha tieħu l-Komunità fir-rigward tal-proposta biex tiġi emendata l-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b'mod partikolari l-Artikolu 133, flimkien mat-tieni subparagrafu tal-Artikolu 300(2) tiegħu,Billi:1.  Il-Konvenzjoni Doganali dwar it-trasport internazzjonali ta' oġġetti li jaqgħu taħt il-Carnets TIR (il-Konvenzjoni TIR) tal-14 ta' Novembru 1975 ġiet approvata f’isem il-Komunità permezz tar-Regolament tal-Kunsill (KEE) Nru 2112/78 tal-25 ta’ Lulju 1978[1] u daħlet fis-seħħ fil-Komunità fl-20 ta’ Ġunju 1983[2].2.  Fi Frar tal-2009, il-Grupp ta’ Ħidma dwar Kwistjonijiet Doganali li Jolqtu t-Trasport iddeċieda li għandhom isiru xi modifikazzjonijiet fil-Konvenzjoni TIR. Dawn il-modifikazzjonijiet jikkonċernaw prinċiplament artikoli li jittrattaw ir-responsabbilità finanzjarja u l-irkupru tad-dejn doganali. Permezz tal-organizzazzjoni mill-ġdid u l-kjarifikazzjoni tal-artikoli rilevanti l-proċedura tinftiehem aħjar u hija aktar faċli biex tapplikaha. Emendi oħra li ġew proposti jintroduċu fit-test tal-Konvenzjoni id-definizzjoni tal-organizzazzjoni internazzjonali u jiddefinixxu b'mod ċar il-proċess ta' awtorizzazzjoni ta' din l-organizzazzjoni sabiex tiġi organizzata l-katina ta' garanzija internazzjonali.3.  Permezz tal-organizzazzjoni mill-ġdid tal-artikoli, proposta, u l-ispjegazzjoni ċara tal-passi kollha li għandhom jittieħdu matul il-proċedura ta' rkupru, din il-proċedura tinftiehem aħjar u hija aktar faċli biex tapplikaha. Spjegazzjoni ulterjuri dwar ir-responsabbilitajiet tal-imsieħba kollha involuti fis-sistema TIR, tfisser li is-sistema hija trasparenti.4.  L-Istati Membri kollha wrew li huma favur il-proposta biex isiru l-emendi. L-abbozz li fassal il-Grupp ta’ Ħidma dwar Kwistjonijiet Doganali li Jolqtu t-Trasport diġà ġie diskuss fi ħdan il-Kumitat tal-Kodiċi Doganali u approvat b'mod preliminari.5.  Is-sessjoni li jmiss, tal-Kumitat Ammistrattiv għal Konvenzjoni TIR ser ssir f'Settembru tal-2009, u huwa mistenni li l-Partijiet Kontrattenti kollha tal-Konvenzjoni se jkunu lesti li jadottaw formalment l-emendi proposti fil-Konvenzjoni TIR.6.  Għalhekk, għandha tiġi ddeterminata l-pożizzjoni tal-Komunità dwar l-emenda proposta,ADOTTAT DIN ID-DEĊIŻJONI:Artikolu 1Il-pożizzjoni tal-Komunità fi ħdan il-Kumitat Amministrattiv għandha tiġi bbażata fuq l-abbozz tal-emendi hawn taħt mehmuż.Artikolu 2Din id-Deċiżjoni hija indirizzata lill-Istati Membri.Magħmul fi Brussell,Għall-KunsillIl-PresidentANNESS1. Ibdel l-Artikolu 1 (q) kif ġej:Il-kelma "approvat" għandha tiġi sostitwita bil-kelma "awtorizzat"2. Ibdel l-Artikolu 1 (q) kif ġej:Il-kelma "garanzija" għandha tiġi sostitwita bil-kelma "garanti"3. Fl-Artikolu 1 daħħal paragrafu ġdid (r) bil-kitba li ġejja:"(r) it-termini "organizzazzjoni internazzjonali" għandha tfisser organizzazzjoni awtorizzata mill-Kumitat Amministrattiv biex tieħu ħsieb l-organizzazzjoni u l-funzjonament effettiv ta' sistema għal garanzija internazzjonali."4. Fl-Artikolu 6, immodifika l-paragrafu 2bis sabiex jinqara' kif ġej:"2 bis. Organizzazzjoni internazzjonali se tkun awtorizzata mill-Kumitat Amministrattiv biex tieħu ħsieb l-organizzazzjoni u l-funzjonament effettiv ta' sistema għal garanzija internazzjonali. L-awtorizzazzjoni se tingħata biss jekk l-organizzazzjoni tissodisfa l-kundizzjonijiet u r-rekwiżiti stipulati fl-Anness 9, Taqsima III. Il-Kumitat Amministrattiv jista' jirrevoka l-awtorizzazzjoni jekk dawn il-kundizzjonjiet u rekwiżiti mhumiex qegħdin jiġu ssodisfati."5. Fl-Artikolu 8 mmodifika l-paragrafu 1 sabiex jinqara kif ġej:"1. L-assoċjazzjoni li tiggarantixxi se tkun responsabbli biex tħallas sal-massimu tal-ammont garantit tad-dazji u t-taxxi ta' importazzjoni u esportazzjoni flimkien ma' kwalunkwe interessi minħabba nuqqas ta’ ħlas dovuti taħt il-liġi u r-regolamenti Doganali tal-Parti Kontrattenti, jekk ikun ġie stabbilit, b'rabta mal-operazzjoni TIR, li seħħet irregolarità fil-konfront tagħhom, li twassal għal talba kontra l-assoċjazzjoni. L-assoċjazzjoni se tkun responsabbli, b'mod konġunt u diversifikat flimkien mal-persuni li għandhom jagħtu l-ammonti msemmijin, għall-ħlas ta' ammonti bħal dawn."6. Fl-Artikolu 8 ħassar il-paragrafu 77. Ibdel il-paragrafu 2 tal-Artikolu 10 kif ġej:Il-kelma "pajjiż" għandha tiġi sostitwita bil-kliem "Parti Kontraenti"8. Fl-Artikolu 11 immodifika l-paragrafu 1 sabiex jinqara kif ġej:"1. Meta operazzjoni TIR ma ġietx skarikata, l-awtoritajiet kompetenti se(a) jinnotifikaw dak li qiegħed iżomm il-Carnet TIR fl-indirizz tiegħu indikat fil-Carnet TIR, li l-operazzjoni ma ġietx skarikata(b) jinnotifikaw l-assoċjazzjoni li tiggarantixxi li l-operazzjoni ma ġietx skarikataL-awtoritajiet kompetenti se jinnotifikaw l-assoċjazzjoni li tiggarantixxi qabel perjodu massimu ta' sena mid-data ta' aċċettazzjoni tal-Carnet TIR min-naħa ta' dawk l-awtoritajiet, jew sentejn minn meta ċ-ċertifikat ta' terminazzjoni tal-operazzjoni TIR ġie falsifikat jew miġbur b'mod irregolari jew li jwassal għal att ta' frodi."9. Fl-Artikolu 11 immodifika l-paragrafu 2 sabiex jinqara kif ġej:"2. Fejn il-ħlas tal-ammonti msemmijin fl-Artikolu 8, paragrafi 1 u 2 iridu jitħallsu, l-awtoritajiet kompetenti għandhom jekk dan huwa possibbli, jeżiġu l-ħlas mill-persuna jew persuni li huma responsabbli għall-ħlas bħal dan qabel ma jagħmlu t-talba kontra l-assoċjazzjoni li tiggarantixxi."10. Fl-Artikolu 11 agħti numru mill-ġdid lill-paragrafu 2 sabiex isir il-paragrafu bin-numru 3.11. Fl-Arikolu 11 immodifika l-paragrafu 3 sabiex jinqara kif ġej:"3. It-talba għall-ħlas tal-ammonti msemmijin fl-Artikolu 8, paragrafi 1 u 2 se ssir kontra l-assoċjazzjoni li tiggarantixxi mhux aktar kmieni minn tlitt xhur wara d-data li fiha l-assoċjazzjoni ġiet innotifikata li l-operazzjoni ma ġietx skarikata jew li ċ-ċertifikat ta' terminazzjoni tal-operazzjoni TIR ġie ffalsifikat jew miġbur b'mod irregolari jew li jwassal għal att ta' frodi, u mhux aktar tard minn sentejn wara dik id-data. Madanakollu, f'każijiet fejn l-operazzjonijiet TIR li, matul il-perjodu ta' sentejn imsemmi hawn fuq, huma soġġetti għal proċeduri amministrattivi jew legali li jikkonċernaw l-obbligu ta' ħlas tal-persuna jew persuni msemmijin fil-paragrafu 2 ta' dan l-Artikolu, kwalunkwe talba għall-ħlas għandha ssir mhux aktar tard minn sena wara d-data li fiha tidħol fis-seħħ id-deċiżjoni tal-awtoritajiet jew il-qrati kompetenti."12. Fl-Artikolu 11 agħti numru mill-ġdid lill-paragrafu 3 sabiex isir il-paragrafu bin-numru 4.13. Fl-Artikolu 11 immodifika l-paragrafu 4 sabiex jinqara kif ġej:"4. L-assoċjazzjoni li tiggarantixxi se tħallas l-ammonti mitlubin fi ħdan perjodu ta' tliet xhur mid-data li fiha saritilha t-talba għall-ħlas."14. Fl-Artikolu 11 daħħal paragrafu 5 ġdid sabiex jinqara kif ġej:"5. L-ammonti li tħallsu għandhom jitħallsu lura lill-assoċjazzjoni li tiggarantixxi jekk, matul il-perjodu ta' sentejn mid-data li fiha saret t-talba għall-ħlas fil-konfront tagħha, ikun ġie stabbilit, għas-sodisfazzjon tal-awtoritajiet kompetenti, li l-ebda irregolarità ma seħħet b'rabta mal-operazzjoni TIR ikkoncernata. Il-limitu ta' sentejn jista' jiġi estiż b'konformità mal-leġiżlazzjoni nazzjonali."15. Fl-Anness 6 ibdel in-Nota ta' Spjegazzjoni 0.8.3 kif ġej:Il-kliem "Awtoritajiet doganali" għandhom jiġu sostitwiti bil-kliem "Parti Kontraenti"16. Fl-Anness 6 ibdel in-Nota ta' Spjegazzjoni 0.8.5 kif ġej:Il-kliem "il-garanzija hija ddubitata" għandhom jiġu sostitwiti bil-kliem "talba għall-ħlas għandha ssir fil-konfront tal-assoċjazzjoni li tiggarantixxi"17. Fl-Anness 6 in-Nota ta' spjegazzjoni 0.8.7. għandha titħassar18. Fl-Anness 6 agħti numru mill-ġdid lin-Nota ta' Spjegazzjoni 0.10 sabiex issir Nota ta' spjegazzjoni bin-numru 0.10-119. Fl-Artikolu 6 għandha tiġi inserita n-Nota ta' Spjegazzjoni 0.10-2 li tinqara kif ġej:"0.10-2 Il-frażi "jew l-ebda terminazzjoni ma seħħet" tinkludi dawk is-sitwazzjonijiet fejn iċ-ċertifikat ta' terminazzjoni jkun ġie ffalsifikat."20. Fl-Artikolu 6 għandha tiġi inserita n-Nota ta' Spjegazzjoni 0.11-1 li tinqara kif ġej:"0.11.-1 Il-metodu ta' notifikazzjoni użat se jitħalla f'idejn il-legiżlazzjoni nazzjonali."21. Fl-Artikolu 6 għandha tiġi inserita n-Nota ta' Spjegazzjoni 0.11-2 li tinqara kif ġej:"0.11-2 L-isforzi, kif ġew stabbiliti b'konformità mal-leġiżlazzjoni nazzjonali, li se jsiru mill-awtoritajiet kompetenti biex iġegħlu l-persuna jew il-persuni responsabbli jħallsu se jinkludu, minn tal-inqas, azzjoni biex tintbagħat it-talba għall-ħlas lil dak li qiegħed iżomm il-Carnet TIR, fl-indirizz tiegħu kif indikat fil-Carnet TIR, jew lill-persuna jew persuni responsabbli, jekk l-indirizz huwa differenti minn dak li hemm miktub fuq il-Carnet TIR. It-talba għall-ħlas lil persuna li qiegħda żżomm il-Carnet TIR tista' tiġi kkumbinata man-notifika msemmija fil-paragrafu 1 (a) ta' dan l-Artikolu."22. Fl-Anness 6 għati numru mill-ġdid lin-Nota ta' Spjegazzjoni 0.11-2 sabiex issir in-Nota ta' Spjegazzjoni bin-numru 0.11-3-123. Fl-Anness 6 ibdel in-Nota ta' Spjegazzjoni 0.11-3-1 kif ġej:Il-kelma "Doganali" għandha tiġi sostitwita bil-kelma "kompetenti"24. Fl-Artikolu 6 għandha tiġi inserita n-Nota ta' Spjegazzjoni 0.11-3-2 li tinqara kif ġej:"0.11-3-2 L-awtoritajiet kompetenti jistgħu jinfurmaw l-assoċjazzjoni li tiggarantixxi li l-proċeduri legali jew amministrattivi li jikkonċernaw l-obbligazzjoni ta' ħlas inbdew. F'kwalunkwe każ, l-awtoritajiet kompetenti se jinfurmaw l-assoċjazzjoni li tiggarantixxi bi proċeduri bħal dawn li jistgħu jitwaqqfu wara li jkun skada l-perjodu ta' sentejn li ġie qabel dak il-limitu ta' żmien."25. Fl-Anness 6 għati numru mill-ġdid lin-Nota ta' Spjegazzjoni 0.11-3 sabiex issir in-Nota ta' Spjegazzjoni bin-Numru 0.11-4.26. Fl-Anness 6 ibdel in-Nota ta' Spjegazzjoni 0.11-4 kif ġej:"Artikolu 11" għandu jiġu sostitwit bil-kliem "dan l-Artikolu"27. Fl-Anness 6, in-Nota ta' Spjegazzjoni 0.11-4, fl-aħħar tal-paragrafu, daħħal frażi li tinqara kif ġej:"Il-limitu taż-żmien japplika wkoll fil-każ li l-assoċjazzjoni li tiggarantixxi, wara li tkun saritilha t-talba, tikkonsulta l-organizzazzjoni internazzjonali msemmija fl-Artikolu 6, paragrafu 2 dwar il-pożizzjoni tagħha fir-rigward tat-talba."28. Fl-Anness 6 għati numru mill-ġdid lin-Nota ta' Spjegazzjoni 0.28 sabiex issir Nota ta' spjegazzjoni bin-Numru 0.28-129. Fl-Artikolu 6 għandha tiġi inserita n-Nota ta' Spjegazzjoni 0.28-2 li tinqara kif ġej:0.28.2 Dan l-Artikolu jipprevedi li t-terminazzjoni tal-operazzjoni TIR se tkun soġġetta għat-tpoġġija tal-prodotti taħt proċedura oħra Doganali jew sistema Doganali oħra ta' kontroll. Dan jinkludi l-approvazzjoni tal-prodotti għall-użu fid-djar ( jew bis-sħiħ jew inkella parzjalment), it-trasferiment lejn pajjiż terzi (esportazzjoni), jew lejn żona ħielsa, jew il-ħżin ta' prodotti f'post li ġie approvat mill-awtoritajiet Doganali fl-istennija tad-dikjarazzjoni għal proċedura oħra.[1] ĠU L 252, 14.09.1978.[2] ĠU L31, 2.2.1983, p.13


Avviż Legali Importanti

|

52009PC0522

Proposta għal deċiżjoni tal-Kunsill li tawtorizza lir-Renju tal-Iżvezja u r-Renju Unit tal-Gran Brittanja u tal-Irlanda ta’ Fuq biex japplikaw miżuri ta' deroga mill-Artikolu 167 tad-direttiva tal-Kunsill 2006/112/KE dwar is-sistema komuni ta' taxxa fuq il-valur miżjud  /* KUMM/2009/0522 finali */

	[pic] | KUMMISSJONI TAL-KOMUNITAJIET EWROPEJ |Brussel 13.10.2009KUMM(2009) 522 finaliProposta għalDEĊIŻJONI TAL-KUNSILLli tawtorizza lir-Renju tal-Iżvezja u r-Renju Unit tal-Gran Brittanja u tal-Irlanda ta’ Fuq biex japplikaw miżuri ta' deroga mill-Artikolu 167 tad-Direttiva tal-Kunsill 2006/112/KE dwar is-sistema komuni ta' taxxa fuq il-valur miżjudMEMORANDUM TA’ SPJEGAZZJONI1. Kuntest tal-propostaSkont l-Artikolu 395 tad-Direttiva 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (minn hawn 'il quddiem 'id-Direttiva dwar il-VAT'), il-Kunsill, li jaġixxi unanimament fuq proposta mill-Kummissjoni, jista' jawtorizza lil kwalunkwe Stat Membru biex jintroduċi miżuri speċjali ta' deroga mid-dispożizzjonijiet ta’ dik id-Direttiva, sabiex jissimplifika l-proċedura tal-ġbir tat-taxxa fuq il-valur miżjud (VAT) jew sabiex jevita ċerti tipi ta' evażjoni jew evitar tat-taxxa.Ir-Renju tal-Iżvezja (minn hawn 'il quddiem imsejjaħ "l-Iżvezja") u r-Renju Unit tal-Gran Brittanja u tal-Irlanda ta' Fuq (minn hawn 'il quddiem imsejjaħ "ir-Renju Unit") ġew awtorizzati permezz tad-Deċiżjoni 2001/133/KE tal-Kunsill tat-30 ta' Jannar 2007 (ĠU L 57 tal-24.2.2007, p. 12) biex jintroduċu miżura partikolari ta’ deroga mill-Artikolu 167 tad-Direttiva dwar il-VAT sal-31 ta’ Diċembru 2009.Din l-awtorizzazzjoni tippermettilhom li jressqu d-dritt għat-tnaqqis tal-VAT sal-mument meta din tħallset lill-fornitur tal-oġġetti jew għall-fornitur tas-servizzi minn entitajiet taxxabbli li jkollhom fatturat annwali ta' mhux iktar minn 3 000 000 SEK għall-Iżvezja u 1 350 000 GBP għar-Renju Unit, li jippermetti li jibbenefikaw minn sistema fakultattiva (skont il-ħlasijiet) skont liema, b’mod konformi mal-Artikolu 66b tad-Direttiva dwar il-VAT, il-VAT fuq tranżazzjonijiet input tagħhomissir dovuta fil-mument meta jitħallas il-prezz.Permezz ta’ ittra rreġistrata fis-Segretarjat Ġenerali tal-Kummissjoni fit-3 ta’ Marzu 2009, l-Iżvezja talbet awtorizzazzjoni għal estensjoni ta’ din il-miżura. Permezz ta’ ittra rreġistrata fis-Segretarjat Ġenerali tal-Kummissjoni fil-15 ta' Jannar 2009, ir-Renju Unit talab l-awtorizzazzjoni għal estensjoni ta’ din il-miżura iżda li l-fatturat annwali tas-sistema tiġi emendata għal 1 500 000 GBP. Ir-Renju Unit indika li din iż-żieda tippermetti li tinżamm rabta approssimativa mal-limitu ta’ EUR 2 000 000 tal-mikrointrapriżi meta titqies ir-rata tal-kambju attwali tal-lira sterlina meta mqabbla mal-euro u dan ikollu l-effett li s-sistema ssir disponibbli għal 6 800 impriżi oħrajn.Skont l-Artikolu 395(2) tad-Direttiva dwar il-VAT, permezz tal-ittri tad-9 ta' Lulju 2009, il-Kummissjoni infurmat lill-Istati Membri l-oħra dwar it-talbiet tal-Iżvezja u tar-Renju Unit u, permezz tal-ittri tat-13 ta' Lulju 2009, infurmat lill-Iżvezja u lir-Renju Unit li kienet fil-pussess tad-dejta relevanti kollha għall-valutazzjoni tat-talba.Is-sistema skont il-ħlasijiet hija sistema ta’ taxxa simplifikata u fakultattiva maħsuba għall-intrapriżi ż-żgħar li ma jibbenefikawx minn eżenzjoni mit-taxxa. Din tippermetti lil dawn it-tip ta' persuni taxxabbli li japplikaw regola sempliċi bbażata fuq id-data ta' ħlas tat-tranżazzjonijiet tagħhom ta’ input u output, biex jiddeterminaw f'liema punt għandhom jeżerċitaw id-dritt tagħhom biex inaqqsu l-VAT u biex iħalllsu t-taxxa lill-awtoritajiet tat-taxxi interni. Għalhekk, din hija miżura ta’ simplifikazzjoni b’mod partikolari għall-dawk l-impriżi li għandhom diffikultà jiddeterminaw, skont ir-regoli normali, id-data dovuta għat-tranżazzjonijiet ta’ input u output, u għal dawk li ma jżommux kontabbilità fuq il-bażi tad-dovuti. Barra minn hekk, din is-sistema tipprovdi vantaġġ għall-fluss ta’ flus b'mod partikolari għall-impriżi li għandhom nefqiet li prinċipalment mhumiex taxxabbli bil-VAT bħall-pagi jew li jħallsu minħabba ħlas tardiv ta’ ammonti kbar mill-klijenti tagħhom li mbagħad ma jistgħux jgħaddu lill-fornituri tagħhom.Il-Kummissjoni, fil-proposta tagħha tat-28 ta’ Jannar 2009 għal direttiva li temenda d-Direttiva 2006/112/KE fir-rigward tar-regoli dwar il-fatturazzjoni (COM(2009) 21 finali), inklużi dispożizzjonijiet li jippermettu lill-Istati Membri kollha li jipposponu d-dritt għat-tnaqqis tal-VAT sal-mument meta din tkun tħallset lill-fornitur fir-rigward ta’ persuni taxxabbli b’fatturat annwali ta’ mhux iktar minn limitu stabbilit, li jista’ jiġi stabbilit mill-Istati Membri sa mhux iktar mill-limitu ta’ EUR 2 000 000 għall-mikrointrapriżi skont ir-Rakkomandazzjoni tal-Kummissjoni 2003/361/KE tas-6 ta’ Mejju 2003, ĠU L 124 tal-20.5.2003, p.36), u li permezz ta’ hekk jibbenefikaw minn sistema fakultattiva skont liema l-VAT, li hija applikabbli għat-tranżazzjonijiet input tagħhom, ma ssirx eżiġibbli sakemm ikunu rċevew il-pagament tal-prezz.B'kunsiderazzjoni tad-dispożizzjonijiet tal-Artikolu 395 tad-Direttiva dwar il-VAT u l-argumenti ppreżentati mill-Iżvezja u mir-Renju Unit, il-Kummissjoni tqis li d-deroga mitluba tissodisfa l-kundizzjonijiet li jinsabu f'dan l-Artikolu u, b'mod partikolari, billi tidħol fil-qafas tas-sistema fakultattiva skont il-ħlasijiet, tissimplifika l-proċedura dwar id-dħul tat-taxxa għall-mikrointrapriżi. Konsegwentement u anke b'kunsiderazzjoni tat-tagħrif ġenerali tal-isfond stipulat hawn fuq, il-Kummissjoni m'għandiex oġġezzjoni għal din it-talba u b'hekk tqis li għandha tippreżenta lill-Kunsill il-proposta korrispondenti. B’mod partikolari, il-limiti tal-fatturat annwali tas-sistema huma, wara applikazzjoni tar-regoli ta’ konverżjoni stipulati fl-Artikoli 399 u 400 tad-Direttiva tal-VAT, inqas minn dak li qed tipproponi.Madankollu, il-Kummissjoni tikkunsidra li jaqbel li tagħti lil din id-deroga tul ta' żmien ta' applikazzjoni limitat sabiex tkun tista' tivvaluta regolarment, b’mod partikolari abbażi tal-informazzjoni relevanti pprovduta minn dawn l-Istati Membri, jekk jibqgħux ir-raġunijiet legali u fattwali li jiġġustifikawha illum. Hi tqis ukoll li jaqbel li fi kwalunkwe każ din id-deroga għandha tieqaf tapplika mad-dħul fis-seħħ tar-regoli armonizzati proposti mill-Kummissjoni għal din is-sistema partikolari.2. Konsultazzjoni mal-partijiet interessati u l-valutazzjoni tal-impattIl-proposta ta’ deċiżjoni tippermetti ż-żamma ta’ sistema fakultattiva tal-kontabbiltà skont il-ħlasijiet mmirata biex tissimplifika l-applikazzjoni tar-regoli tal-VAT mill-mikrointrapriżi filwaqt li jtejjbu s-sitwazzjoni tal-fluss tal-flus tagħhom. Għalhekk din ikollha impatt pożittiv għal dawn tal-aħħar. Ma kienx hemm bżonn għal esperti esterni, lanqas konsultazzjoni mal-partijiet interessati u lanqas valutazzjoni tal-impatt ta' tali deċiżjoni. Fi kwalunkwe każ, dan l-impatt se jkun limitat minħabba l-ambitu ta' applikazzjoni ristrett u t-tul ta' żmien ta' applikazzjoni limitat tad-deroga.3. L-elementi legali tal-propostaId-deċiżjoni proposta għandha l-għan li tippermetti lill-Iżvezja u lir-Renju Unit ikomplu jibbenefikaw minn deroga tal-Artikolu 167 tad-Direttiva dwar il-VAT u li jipposponu d-dritt għat-tnaqqis tal-VAT sal-mument meta din titħallas lill-fornitur tal-oġġetti jew lill-fornitur tas-servizzi, dawn l-imsemmija jkollhom fatturat annwali ta' mhux iktar minn 3 000 000 SEK għall-Iżvezja u 1 500 000 GBP għar-Renju Unit, li jippermetti li jibbenefikaw minn sistema fakultattiva (skont il-ħlasijiet) skont liema, b’mod konformi mal-Artikolu 66b tad-Direttiva dwar il-VAT, il-VAT fuq it-tranżazzjonijiet input tagħhom issir dovuta meta jitħallas il-prezz.Il-bażi legali ta' din id-deċiżjoni hil-Artikolu 395 tad-Direttiva dwar il-VAT li kienet adottata skont l-Artikolu 93 tat-Trattat li jistabbilixxi l-Komunità Ewropea. F'konformità ma' dan l-Artikolu, l-Istat Membru li jixtieq idaħħal miżuri speċjali ta' deroga mill-imsemmja Direttiva għandu jikseb awtorizzazzjoni mill-Kunsill, li tieħu l-forma ta' Deċiżjoni tal-Kunsill. Peress li hija miżura ta' implimentazzjoni li tinvolvi armonizzazzjoni tal-leġiżlazzjonijiet dwar it-taxxi fuq il-fatturat, il-prinċipju tas-sussidjarità hu rispettat.Il-proposta hija konformi mal-prinċipju ta’ proporzjonalità u għalhekk ma taqbiżx dak li huwa meħtieġ biex jintlaħaq l-għan ta’ simplifikazzjoni minħabba li din hija indirizzata għal numru limitat ta’ persuni taxxabblili , barra minn hekk, jistgħu jiddeċiedu jekk jagħżlux din is-sistema jew le. Għalhekk, hi tidderoga biss mill-prinċipji tad-Direttiva dwar il-VAT b'mod limitat u xieraq.4. implikazzjoni baġitarjAIl-proposta m'għandha l-ebda implikazzjoni għall-baġit tal-Komunità.5. Informazzjoni addizzjonaliIl-proposta tistipula li l-perjodu ta’ applikazzjoni tad-Deċiżjoni jieqaf japplika b’mod awtomatiku fil-jum tad-dħul fis-seħħ tad-dispożizzjonijiet li jistabilixxu r-regoli armonizzati li jippermettu lill-Istati Membri kollha li japplikaw il-miżura partikolari derogatorja mitluba.Proposta għalDEĊIŻJONI TAL-KUNSILLli tawtorizza lir-Renju tal-Iżvezja u r-Renju Unit tal-Gran Brittanja u tal-Irlanda ta’ Fuq biex japplikaw miżuri ta' deroga mill-Artikolu 167 tad-Direttiva tal-Kunsill 2006/112/KE dwar is-sistema komuni ta' taxxa fuq il-valur miżjudIL-KUNSILL TAL-UNJONI EWROPEA,wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 93 tiegħu,wara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (VAT)[1], u b'mod partikolari l-Artikolu 395(1) tagħha,wara li kkunsidra il-proposta mill-Kummissjoni[2],Billi:(1) Ir-Renju tal-Iżvezja (minn hawn il-quddiem “l-Iżvezja”) u r-Renju Unit tal-Gran Brittanja u tal-Irlanda ta’ Fuq (minn hawn 'il quddiem "Ir-Renju Unit") ġew awtorizzati, permezz tad-Deċiżjoni tal-Kunsill 2007/133/KE[3], b’deroga mill-Artikolu 167 tad-Diretiva 2006/112/KE, biex jipposponu d-dritt għat-tnaqqis tat-taxxa fuq il-valur miżjud (VAT) sal mument meta din titħallas lill-fornitur ta’ oġġetti jew fornitur ta’ servizzi, fir-rigward ta’ persuni taxxabbli li jużaw is-sistema fakultattiva tal-kontabilità skont il-ħlasijiet skont liema, b'mod konformi mal-Artikolu 66(b) tad-Direttiva msemmija, il-VAT fuq il-konsenji ta’ oġġetti u l-provvediment ta’ servizzi jsiru eżiġibbli meta jitħallas il-prezz. Biex jibbenefikaw minn din is-sistema, il-fatturat annwali tagħhom m'għandux ikun iktar minn 3 000 000 SEK għall-Iżvezja u 1 350 000 GBP għar-Renju Unit.(2) L-Iżvezja u r-Renju Unit talbu l-awtorizzazzjoni għal estensjoni ta’ din il-miżura partikolari permezz ta’ ittri rreġistrati fis-Segretarjat Ġenerali tal-Kummissjoni fit-3 ta' Marzu 2009 għall-Iżvezja u fil-15 ta’ Jannar 2009 għar-Renju Unit. Dan l-Istat Membru tal-aħħar talab ukoll sabiex il-limitu ta’ fatturat annwali ta’ din is-sistema jiżdied għal 1 500 000 GBP.(3) Skont l-Artikolu 395(2) tad-Direttiva 2006/112/KE, permezz tal-ittri tad-9 ta' Lulju 2009, il-Kummissjoni infurmat lill-Istati Membri l-oħra dwar ittalbiet tal-Iżvezja u tar-Renju Unit u, permezz tal-ittri tat-13 ta' Lulju 2009, infurmat lill-Iżvezja u lir-Renju Unit li kienet fil-pussess tad-dejta relevanti kollha għall-valutazzjoni tat-talba.(4) Is-sistema skont il-ħlasijiet hija sistema simplifikata u fakultattiva maħsuba għall-intrapriżi ż-żgħar li ma jibbenefikawx minn eżenzjoni tat-taxxa. Din tippermetti lil dan it-tip ta' persuni taxxabbli sabiex japplikaw regola sempliċi bbażata fuq id-data ta' ħlas għat-tranżazzjonijiet input u outputtagħhom , biex jiddeterminaw f'liema punt għandhom jeżerċitaw id-dritt tagħhom biex inaqqsu l-VAT u biex iħalllsu t-taxxa lill-awtoritajiet tat-taxxi interni. Għalhekk, din is-sistema tikkostitwixxi miżura ta’ simplifikazzjoni għall-persuni taxxabbli, li tista’, barra minn hekk toħloq vantaġġ għall-fluss tal-flusi.(5) Il-Kummissjoni pproponiet fit-28 ta’ Jannar 2009, id-Direttiva (COM(2009) 21 finali) li temenda d-Direttiva 2006/112/KE f’dak li jirrigwarda r-regoli ta’ fatturazzjoni u li tippermetti wkoll lill-Istati Membri li jipposponu d-dritt għat-tnaqqis tal-VAT sal mument meta jitħallas lill-fornituri ta’ oġġetti jew fornituri ta’ servizzi, fir-rigward ta’ persuni li huma taxxabbli u li l-fatturat annwali tagħhom mhuwiex iktar minn limitu li jista' jiġi stabbilit mill-Istati Membri sa' 2 000 000 EUR u li minnu jibbenefikaw, konsegwentement, minn sistema fakultattiva li permezz tagħha l-VAT applikabbli fuq it-tranżazzjonijiet tagħhom issir eżiġibbli biss meta jitħallas il-prezz.(6) Il-miżura partikolari derogatorja mitluba ma taffettwax l-ammont tad-dħul tal-VAT miksub mill-Iżvezja u mir-Renju Unit fil-mument tal-konsum finali u m’għandha l-ebda effett fuq ir-riżorsi proprji tal-Komunità Ewropea li joriġinaw mill-VAT.ADOTTAT DIN ID-DEĊIŻJONI:Artikolu 1B’deroga mill-Artikolu 167 tad-Direttiva 2006/112/KE, l-Iżvezja u r-Renju Unit huma awtorizzati li jressqu d-dritt għat-tnaqqis tat-taxxa fuq il-valur miżjud tal-persuni taxxabbli msemmija fit-tieni inċiż, sal mument meta din titħallas lill-fornituri ta' oġġetti u fornituri ta' servizzi.Il-persuni taxxabbli kkonċernati għandhom ikunu għażlu s-sistema applikabbli li permezz tagħha t-taxxa fuq il-valur miżjud fuq il-konsenji ta’ oġġetti u l-għoti ta’ servizzi huma taxxabbli mal-ħlastal-prezz. Skont din is-sistema, il-fatturat annwali tagħhom m'għandux ikun iktar minn 3 000 000 SEK għall-Iżvezja u 1,500,000 GBP għar-Renju Unit.Artikolu 2Din id-Deċiżjoni hija applikabbli mill-1 ta’ Jannar 2010 sad-data tad-dħul fis-seħħ tad-dispożizzjonijiet ta’ direttiva li tawtorizza lill-Istati Membri biex iressqu d-dritt għat-tnaqqis tat-taxxa fuq il-valur miżjud sal mument meta din titħallas lill-fornitur ta' oġġetti jew fornitur ta' servizzi fir-rigward ta’ persuni taxxabbli li l-fatturat annwali tagħhom mhuwiex iktar minn limitu determinat u lijibbenefikaw b'dan il-mod minn sistema fakultattiva applikabbli li biha t-taxxa fuq il-konsenji ta' oġġetti u servizzi ssir eżiġibbli fil-mument meta jitħallsu għaliha. Fi kwalunkwe każ, din id-Deċiżjoni hija applikabbli mhux iktar tard mill-31 ta’ Diċembru 2012.Artikolu 3Din id-Deċiżjoni hi indirizzata lir-Renju tal-Iżvezja u lir-Renju Unit tal-Gran Brittanja u tal-Irlanda ta’ Fuq.Magħmula fi Brussell,Għall-KunsillIl-President [1] ĠU L 347, tal-11.12.2006, p. 1.[2] ĠU C , , p. .[3] ĠU L 57, 24.2.2007, p. 12.


|

52010PC0118

Proposta għal DEĊIŻJONI TAL-KUNSILL dwar l-iffirmar ta' ftehim volontarju dwar sħubija bejn l-Unjoni Ewropea u r-Repubblika tal-Kongo għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu fl-Unjoni Ewropea (FLEGT)

	[pic] | IL-KUMMISSJONI EWROPEA |Brussel 30.3.2010KUMM(2010)118 finali2010/0062 (NLE)Proposta għalDEĊIŻJONI TAL-KUNSILLdwar l-iffirmar ta' ftehim volontarju dwar sħubija bejn l-Unjoni Ewropea u r-Repubblika tal-Kongo għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu fl-Unjoni Ewropea (FLEGT)MEMORANDUM TA’ SPJEGAZZJONIIl-Pjan ta’ Azzjoni dwar l-Infurzar tal-Liġi għall-Foresti, il-Governanza u l-Kummerċ (FLEGT)[1], approvat mill-Kunsill fl-2003[2], jipproponi sensiela ta’ miżuri li jinkludu sostenn għall-pajjiżi li jipproduċu l-injam, kollaborazzjoni multilaterali biex jikkumbattu l-kummerċ tal-injam illegali, is-sostenn għall-inizjatttivi tas-settur privat, kif ukoll miżuri li jfixklu l-investiment f’attivitajiet li jinkoraġġixxu l-qtugħ illegali tas-siġar. Il-bażi fundamentali ta' dan il-Pjan ta’ Azzjoni hija l-istabbiliment tal-isħubiji FLEGT bejn l-Unjoni u l-pajjiżi li jipproduċu l-injam, immirati biex iwaqqfu l-qtugħ illegali tas-siġar Fl-2005, il-Kunsill adotta r-Regolament (KE) Nru 2173/2005[3], li jistabbilixxi skema ta’ liċensjar u mekkaniżmu li jivverifika l-legaliltà tal-importazzjonijiet tal-injam fl-Unjoni.F’Diċembru 2005, il-Kunsill awtorizza lill-Kummissjoni biex tinnegozja ftehimiet ta’ sħubija ma’ pajjiżi li jipproduċu l-injam sabiex jiġi implimentat il-Pjan ta’ Azzjoni tal-UE għall-Infurzar tal-Liġi għall-Foresti, il-Governanza u l-Kummerċ (FLEGT) u, b’mod partikolari biex jiġi inkoraġġit il-kummerċ u l-importazzjonijiet fl-Unjoni tal-injam legali vverifikat li ġej minn tali pajjiżi imsieħba[4]. Il-ftehim mal-Kongo huwa t-tieni ftehim ta' dan it-tip li għandu jiġi nnegozjat bejn pajjiż produttur u l-Unjoni, wara ftehim mal-Gana.Il-Kummissjoni bdiet dawn in-negozjati mal-Kongo f’Ġunju tal-2008. In-negozjati saru matul għaxar xhur u involvew erba’ sessjonijiet wiċċ imb wiċċ u erbatax-il laqgħa ta’ ħidma teknika permezz ta’ konferenza bil-vidjo. Tul in-negozjati, l-Kummissjoni ġiet assistita f’din il-ħidma minn diversi Stati Membri. Il-Kummissjoni dejjem żammet lill-Kunsill aġġornat dwar il-progress tan-negozjati permezz ta’ rapporti regolari lill-grupp ta’ ħidma dwar il-Foresti, kif ukoll lill-Kapijiet tal-Missjoni tal-UE u lir-rappreżentanti tal-UE bbażati l-Kongo. Wara kull laqgħa ta’ negozjati, il-partijiet żammew laqgħat pubbliċi ta’ aġġornament biex il-partijiet interessati jinżammu infurmati bil-progress li jkun sar waqt it-taħdidiet. Barra minn hekk, il-Kongo adotta approċċ parteċipatorju billi involva s-soċjetà ċivili u s-settur privat fl-abbozzar tal-ftehim.Il-ftehim jindirrizza l-elementi kollha li hemm fid-direttivi ta’ nnegozjar tal-Kunsill. B’mod partikolari, il-Ftehim jistabbilixxi l-qafas, l-istituzzjonijiet u s-sistemi tal-iskema ta’ liċenzjar tal-FLEGT. Huwa jippreżenta l-kontrolli fuq il-kumpaniji ta’ forniment, il-qafas tal-konformità legali u r-rekwiżiti fil-qasam tal-verifika indipendenti tas-sistema. Dawn il-punti huma stipulati f’annessi mal-ftehim u jipprovdu deskrizzjoni ddettaljata tal-istrutturi li se jirfdu l-iżgurar tal-legalità li tista’ tinkiseb bil-ħruġ ta’ liċenzja FLEGT. Il-Kongo żviluppa l-leġiżlazzjoni applikabbli tiegħu permezz ta’ konsultazzjoni estensiva mal-partijiet interessati. Din id-definizzjoni tinkludi l-liġijiet u r-regolamenti dwar l-għoti ta’ drittijiet biex jinqatgħu is-siġar u r-reġistrazzjoni tal-impriżi, il-ġestjoni tal-foresti, il-leġiżlazzjoni fil-qasam tal-impjiegi u l-ambjent, it-tassazzjoni, l-obbligi soċjali bħall-involviment tal-komunitajiet lokali, il-popolazzjoni indiġena u s-soċjetà ċivili, obbligi oħra li ġew stipulati fil-leġiżlazzjoni li tikkonċerna t-trasport u l-kummerċjalizzazzjoni tal-injam, u rekwiżiti dwar l-esportazzjoni.Il-ftehim imur lil hinn mill-kopertura limitata tal-prodott proposta fl-Anness II tar-Regolament (KE) Nru 2173/2005 dwar l-iskema FLEGT u jkopri l-prodotti tal-injam kollha li ġew esportati. Għalhekk, il-Kongo huwa impenjat li jistabbilixxi sistema li se tiżgura lill-Unjoni li l-prodotti kollha ġejjin mill-foresti tal-Kongo huma prodotti legalment u b’hekk tikkontribwixxi b’mod pożittiv u sostenibbli għat-tkattir tal-Kongo.Il-ftehim japprevedi l-kontroll tal-importazzjonijiet fuq il-fruntieri tal-Unjoni, kif stabbilit fir-Regolament (KE) Nru 2173/2005 dwar l-iskema FLEGT u r-Regolament (KE) Nru 1024/2008 li jistipula miżuri ddettaljati għall-implimentazzjoni tiegħu. Il-ftehim jinkludi deskrizzjoni tal-liċenzja FLEGT tal-Kongo, li tuża l-format preskritt fir-Regolament ta’ Implimentazzjoni.Il-ftehim jistabbilixxi mekkaniżmu għal djalogu u kooperazzjoni mal-Unjoni fejn tidħol l-iskema FLEGT, li jissejjaħ il-Kumitat Konġunt għall-Impimentazzjoni tal-Ftehim. Hu jistabbilixxi wkoll prinċipji dwar il-parteċipazzjoni tal-partijiet interessati, is-salvagwardji soċjali u t-trasparenza, kif ukoll il-monitoraġġ u r-rappurtaġġ dwar l-implimentazzjoni tal-ftehim.Il-Ftehim jistabbilixxi limitu ta’ żmien u l-proċeduri għad-dħul fis-seħħ tal-ftehim u l-implimentazzjoni tal-iskema ta’ liċenzjar. Peress li l-Kongo se jaġġorna u jfassal mill-ġdid is-sistema regolatorja u tal-ġestjoni tal-informazzjoni tiegħu, jintroduċi kontrolli aktar komprensivi fuq il-kumpaniji ta’ formiment, u jistabbilixxi verifika indipendenti tal-konformità legali, se jkollu bżonn minn sentejn sa tliet snin biex jiżviluppa u jeżamina s-sistemi l-ġodda u biex jibni l-kapaċità fis-settur pubbliku , tass-soċjetà ċivili u dak privat, għall-ħidmiet previsti. L-iskema għall-għoti tal-liċenzji FLEGT hi mistennija li tkun operattiva bis-sħiħ sa nofs l-2011. L-iskema għall-għoti tal-liċenzji se tiġi evalwata fir-rigward tal-kriterji stipulati fil-ftehim qabel ma l-UE se tibda’ taċċetta l-liċenzji FLEGT.2010/0062 (NLE)Proposta għalDEĊIŻJONI TAL-KUNSILLdwar l-iffirmar ta' ftehim volontarju dwar sħubija bejn l-Unjoni Ewropea u r-Repubblika tal-Kongo għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu fl-Unjoni Ewropea (FLEGT)IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l- l-ewwel subparagrafi tal-Artikolu 207(3) u (4), flimkien mal-Artikolu 218(6)(a) tiegħu,Wara li kkunsidra l-proposta tal-Kummissjoni Ewropea,Wara li kkunsidra l-kunsens tal-Parlament Ewropew[5],Billi:(1) F’Mejju 2003, il-Kummissjoni Ewropea ppubblikat Pjan ta’ Azzjoni tal-UE għall-Infurzar tal-Liġi għall-Foresti, il-Governanza u l-Kummerċ (FLEGT)[6] li talbet għall-miżuri biex jiġi indirizzat il-qtugħ illegali tas-siġar permezz ta’ żvilupp ta’ ftehim volontarju dwar sħubija ma’ pajjiżi li jipproduċu l-injam. Il-konklużjonijiet tal-Kunsill dwar dan il-Pjan ta' Azzjoni ġew adottati f’Ottubru tal-2003[7] u l-Parlament għadda riżoluzzjoni f’Lulju tal-2005[8].(2) Skont id-deċiżjoni tal-Kunsill 2010/XXX ta' […][9], il-ftehim volontarju dwar sħubija bejn l-Unjoni Ewropea u r-Repubblika tal-Kongo għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu fl-Unjoni Ewropea (FLEGT) ġie ffirmat mill-Kummissjoni fil-[…], soġġett għall-konklużjoni tiegħu f'data ulterjuri.(3) Dan il-ftehim għandu jkun konkluż,IDDEĊIEDA KIF ĠEJ:Artikolu 1Il-Ftehim bejn il-Komunità Ewropea u r-Repubblika tal-Kongo għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu fl-Unjoni Ewropea (FLEGT) huwa konkluż minn din id-deċiżjoni.It-test tal-Ftehim huwa anness ma’ din id-Deċiżjoni.Artikolu 2Il-President tal-Kunsill huwa awtorizzat sabiex jaħtar il-persuna li jkollha s-setgħa f'isem l-Unjoni Ewropea, li tagħmel notifika skont l-Artikolu 28 tal-Ftehim, sabiex jiġi espress il-kunsens tal-Unjoni Ewropea li tintrabat.Artikolu 3L-Unjoni Ewropea għandha tiġi rrappreżentata minn rappreżentanti tal-Kummissjoni fil-kumitat konġunt ta’ implimentazzjoni tal-ftehim stabbilit skont l-Artikolu 19 tiegħu.L-Istati Membri jistgħu jipparteċipaw bħala membri tad-delegazzjoni tal-Unjoni Ewropea fil-laqgħat tal-kumitat konġunt ta' implimentazzjoni tal-ftehim.Artikolu 4Għall-finijiet tal-applikazzjoni tal-Annessi tal-ftehim fuq il-bażi tal-Artikolu 26 ta' dan il-Ftehim, il-Kummissjoni hija awtorizzata, skont il-proċedura stabbilita fl-Artikolu 11(3) tar-Regolament (KE) Nru 2173/2005, biex tapprova kwalunkwe emenda f'isem l-Unjoni Ewropea.Artikolu 5Din id-Deċiżjoni għandha tidħol fis-seħħ fil-jum tal-adozzjoni tagħha. Hija għandha tiġi ppubblikata fil- Ġurnal Uffiċjali tal-Unjoni Ewropea .Id-data tad-dħul fis-seħħ tal-Ftehim għandha tiġi pubblikata f' Il-Ġurnal tal-Unjoni Ewropea .Magħmul fi Brussell,Għall-KunsillIl-President [1] COM(2003) 251.[2] ĠU C 268, 7.11.2003[3] ĠU L 347, 30.12.2005.[4] Dokument ristrett tal-Kunsill Nru 15102/05.[5] ĠU C […], […], p. […].[6] COM(2003) 251.[7] ĠU C 268, 7.11.2003.[8] ĠU C157E, 6.07.2006, p482[9] ĠU L […], […] p […]


Avviż Legali Importanti

|

52006PC0555

Proposta għal deċiżjoni tal-Kunsill li tawtorizza lir-Renju Unit jintroduċi miżura speċjali li tidderoga mill-Artikoli 21(6) u 11(A)(1)(b) tad-Direttiva 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat (turnover)  /* KUMM/2006/0555 finali */

	[pic] | KUMMISSJONI TAL-KOMUNITAJIET EWROPEJ |Brussel 28.9.2006KUMM(2006) 555 finaliProposta għalDEĊIŻJONI TAL-KUNSILLli tawtorizza lir-Renju Unit jintroduċi miżura speċjali li tidderoga mill-Artikoli 21(6) u 11(A)(1)(b) tad-Direttiva 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat (turnover)(preżentata mill-Kummissjoni)MEMORANDUM TA’ SPJEGAZZJONI1) IL-KUNTEST TAL-PROPOSTA |Ir-raġunijiet għall-proposta u l-għanijiet tagħha Skond l-Artikolu 27(1) tas-Sitt Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq id-dħul mill-bejgħ - Sistema komuni ta' taxxa fuq il-valur miżjud: bażi uniformi ta’ stima, il-Kunsill, filwaqt li jaġixxi b'mod unanimu fuq proposta mill-Kummissjoni, jista' jawtorizza kwalunwke Stat Membru biex jintroduċi miżuri speċjali għal deroga minn din id-Direttiva, biex tissimplifika l-proċedura għall-ġbir tat-taxxa jew biex ma jħallux ċertu tipi ta' evażjoni fiskali. Permezz ta’ ittra rreġistrata mas-Segretarjat Ġenerali tal-Kummissjoni fl-10 ta’ Frar 2006, ir-Renju Unit talab awtorizzazzjoni biex jintroduċi miżura li tidderoga mill-Artikolu 21(1)(a) tad-Direttiva 77/388/KEE. B’konformità ma’ l-Artikolu 27(2) tad-Direttiva 77/388/KEE, il-Kummissjoni għarrfet lill-Istati Membri fit-18 ta’ Lulju 2006 dwar it-talba magħmula mir-Renju Unit. B’ittra li ġġib id-data tad-19 ta’ Lulju 2006, il-Kummissjoni nnotifikat lir-Renju Unit li kellha l-informazzjoni kollha li kkunsidrat meħtieġa biex tivvaluta t-talba. |Il-kuntest ġenerali Bħala regola ġenerali, l-Artikolu 21(1)(a) tad-Direttiva 77/388/KEE fil-verżjoni stipulata fl-Artikolu 28(g) ta’ l-imsemmija Direttiva, jistipula li taħt is-sistema interna, il-persuna taxxabbli li tforni l-prodotti jew is-servizzi hija normalment responsabbli li tħallas it-taxxa fuq il-valur miżjud (VAT) lit-teżor. Ir-Renju Unit jixtieq japplika proċedura tal-ħlas invertit (reverse charge) b'tali mod li l-persuna taxxabli, li tirċievi l-oġġetti ssir responsabbli li tħallas il-VAT lit-teżor meta tiġi fornuta bl-oġġetti li ġejjin: Mowbajls Ċipep/mikroproċessuri/unitajiet għall-ipproċċessar ċentrali (CPU) tal-kompjuters Mezz ta’ ħżin elettroniku li jintuża ma’ kompjuters jew kwalunkwe apparat tat-telefonija mobbli jew mezzi elettroniċi speċifikati. Apparat elettroniku użati għall-ħżin, l-ipproċessar jew l-irrekordjar ta’ data elettronika bħal kameras u camcorders diġitali li jinżammu fl-idejn, audio players diġitali li jinżammu fl-idejn, bħall-MP3 players, video players diġitali li jinżammu fl-idejn u DVD players portabbli, apparat bla wajer li jipprovdu aċċess għall-e-mail, it-telefown, il-messaġġi bit-test, l-ibbrawżjar fuq l-internet u aċċess bla wajer għal data oħra, kompjuters li jinżammu fl-idejn, apparat ta’ pożizzjonament li jinżammu fl-idejn jew portabbli għal sistemi ta' navigazzjoni satellitari, consoles tal-logħob bi skrin, jew ta’ tip użat ma’ televixin jew kompjuter. Il-konsegwenza ta’ miżura bħal din tkun li l-prezz imħallas mill-klijent lill-fornitur għal prodotti bħal dawn ma jkunx jinkludi ammont fir-rigward tal-VAT. Minflok, il-klijent ikollu jħallas il-VAT fuq il-provvista fid-dikjarazzjoni tal-VAT tiegħu. Skond ir-regoli normali, ikollu wkoll inaqqas din il-VAT mill-istess dikjarazzjoni. B’hekk ma titħallas l-ebda taxxa fuq provvisti bħal dawn bejn persuni għal kollox taxxabbli, u għalhekk ikun il-bejjiegħ bl-imnut, il-ħolqa aħħarija fil-katina tal-provvista, li kieku jħallas l-ammot totali tal-VAT lit-teżor. B’dan il-mod, ir-Renju Unit jixtieq jidderoga minn wieħed mill-prinċipji bażiċi tal-VAT: is-sistema tal-ħlas imqassam fejn kull persuna taxxabbli fil-katina tal-provvista tħallas parti mill-VAT finali li jkun dovut fuq il-provvista. Il-problema tal-frodi fir-Renju Unit Il-provvisti tal-prodotti msemmija hawn fuq taw lok għal rata għolja ta’ evażjoni fiskali fir-Renju Unit. L-aktar forma komuni ta’ evażjoni tikkonsisti fil-ħruġ ta’ fattura għal provvisti minn fornitur li huwa rreġistrat għall-VAT li però imbagħad igħib mingħajr ma jħallas taxxa. Meta jagħmel hekk, xorta waħda jagħti fattura valida tal-VAT lill-klijent, u b’hekk jippermetti lil dan ta' l-aħħar jirkupra l-VAT imdaħħla fil-fattura. Ir-riżultat huwa li t-teżor ma jirċevix il-VAT fuq il-provvista, iżda jkollu jagħti lin-negozjant li jmiss fil-katina l-kreditu għall-VAT imdaħħal daqs li kieku kienet tħallset. Din żviluppat f’Missing Trader Intra-Community Fraud (MTIC) (Frodi Intra-Komunitarja b’Negozjant Nieqes), li hija attakk sofistikat għall-aħħar u organizzat sew, kemm-il darba mwettaq mill-kriminalità organizzata. Jisfrutta opprtunità mogħtija mis-sistema tranżitorja tal-VAT, li fiha il-provvisti minn fornitur fi Stat Membru wieħed lil klijent fi Stat Membru ieħor ma jkollhomx VAT fl-Istat tal-konsenja. Minflok, il-klijent jagħti kont tal-VAT fl-Istat tal-wasla (ħlas invertit ta’ dan it-tip diġà deskritt, iżda limitat għal provvista waħda). Meta l-klijent igħib mingħajr ma jħallas VAT fuq il-provvista ta’ oġġetti ta’ valur għoli bħal dawk li huma s-suġġett tat-talba preżenti, jista’ jkun sinifikanti t-telf tad-dħul mit-taxxa. Barra minn hekk, il-persuni li jwettqu din it-tip ta’ frodi sikwit jorganizzaw sensiela ta’ provvisti fejn l-istess merkanzija jistgħu jiċċirkolaw bosta drabi bejn l-Istati Membri (dak li jissejjaħ frodi karużell). B’dan il-mod, l-ammont mitluf mit-teżor jista’ jkun ta’ ħafna drabi aktar l-ammont ta’ taxxa fuq provvista waħda ta' merkanizja. Il-frodi ta’ dan it-tip hija stmata li swiet lir-Renju Unit bejn between GBP 6,750 miljun and GBP 11,000 miljun mill-2001. Fi snin riċenti, ir-Renju Unit ra żieda sinifikanti fis-sofistikazzjoni u l-kumplessità tal-frodi, b’reazzjoni għal varji interventi. L-aħħar stima ppubblikata turi li l-frodi MTIC ammontat għal bejn GBP 1,120 miljun and GBP 1,900 miljun fl-2004/05. Madankollu, dan l-aħħar indikaturi operattivi fir-Renju Unit jissuġġerixxu li l-livelli ta’ l-attività frawdolenta qed jiżdiedu, minkejja sforzi akbar biex tiġi affrontata din it-tip ta’ frodi u l-użu ta’ l-istrumenti disponibbli għall-Istati Membri kollha fi ħdan il-leġiżlazzjoni Komunitarja. Sabiex tiġi miġġielda din l-attività kriminali, il-Gvern tar-Renju Unit jixtieq japplika proċedura ħlas invertit Fil-fehma tiegħu, proċedura bħal din telimina l-frodi deskritta fuq billi tneħħi l-opportunità għall-qliegħ. Jekk ma tinżamm l-ebda VAT, m'hemm l-ebda skop għan-negozjant 'nieqes' potenzjali li jaħrab mingħajr ma jħallas lit-teżor għall-element tal-VAT tal-prezz li jkun irċieva mingħand il-konsumatur. Din il-proċedura tkun ristretta għall-firxa ta’ merkanizja identifikata bħala l-oġġett ta’ bosta mill-każi ta’ frodi MITC u jkollha l-effett li żżomm milli jkun hemm aktar telf sinifikanti ta’ dħul mit-taxxa. Billi hija ristretta għal firxa dejqa ta’ oġġetti, is-sistema proposta ma jkollhiex il-karattru ta’ mekkaniżmu ġeneralizzat ta’ ħlas invertit, u lanqas ma jkollha l-għan li ssir hekk. Is-sistema għalhekk ma ġġib l-ebda bidla fundamentali għas-sistema kurrent tal-VAT, ibbażata fuq is-sistema tal-ħlas imqassam tat-taxxa. Fl-istess waqt, ir-Renju Unit jintroduċi wkoll obbligi ta’ kontroll u rappurtar sabiex jiżgura illi l-informazzjoni tkun disponibbli sabiex tipprovdi assigurazzjoni lill-awtoritajiet tat-Taxxi Interni li l-miżura qed taħdem b'mod effettiv. Dawn jistgħu jkunu simili għar-rekwiżiti kurrenti ta’ rappurtaġġ għall-provvista intra-Komunitarja ta’ oġġetti. Għall-għanijiet tas-simplifikazzjoni, ir-Renju Unit jixtieq jistabbilixxi livell ta’ GBP 1,000 (madwar €1,480) li taħtu l-provvisti ma jkunux soġġetti għall-ħlas invertit. Dan itaffi diffikultajiet potenzjali għall-bejjiegħa bl-imnut u l-klijenti tan-negozji ż-żgħar. Fl-istess ħin, il-livell għandu jkun baxx biżżejjed sabiex jevita li l-bejgħat jinqasmu sabiex jiġi evitat l-ħlas invertit. Il-fehma tal-Kummissjoni dwar it-talba Meta l-Kummissjoni tirċievi talbiet skond l-Artikolu 27, din teżamina dawn it-talbiet biex tiżgura li l-kundizzjonijiet bażiċi biex jintlaqgħu dawn it-talbiet ikunu sodisfatti, jiġifieri, jekk il-miżura speċifika proposta tissimplifikax il-proċeduri għall-persuni taxxabbli jew l-amministrazzjoni tat-taxxa jew jekk il-proposta tipprevjenix ċerti tipi ta’ evażjoni tat-taxxa jew nuqqas li din titħallas. F’dan il-kuntest, il-Kummissjoni dejjem imxiet b’mod kawt biex tiżgura li d-derogi ma jxekklux it-tħaddim tas-sistema ġenerali tal-VAT. Kien f’dan il-kuntest li għamlet il-proposta[1] fl-2005 bl-iskop li temenda d-Direttiva 77/388/KEE fir-rigward ta’ ċerti miżuri biex jissimplifikaw il-proċedura biex tiġi ddebitata t-taxxa fuq il-valur miżjud u biex jgħinu fit-trażżin ta' l-evażjoni fiskali, u li tirrevoka ċerti Deċiżjonijiet li jagħtu derogi li jippermettu lill-Istati Membri japplikaw derogi li wrew li huma utli u effettivi. B’mod partikolari, il-Kummissjoni s-soltu toqgħod lura milli tipproponi li tiġi aċċettata talba biex jiġi applikat il-ħlas invertit, minħabba li miżura bħal din telimina karatteristika ċentrali tas-sistema tal-VAT, jiġiferi l-ħlas imqassam. Huwa minnu li l-iskema speċjali għad-deheb ipprovduta fl-Artikolu 26b tas-Sitt Direttiva dwar il-VAT tista’ tiġi deskritta bħala ħlas invertit stabbilit. Madankollu, l-applikazzjoni ta' dawn id-dispożizzjonijiet hija mmirata bir-reqqa u llimitata fl-ambitu u fid-daqs. Konklużjoni It-talba mir-Renju Unit tipprova tuża l-Artikolu 27 sabiex tagħmel bidla fundamentali fis-sistema tal-VAT fis-sens ta’ ħlas invertit ġeneralizzat, anki jekk limitat għal ċerta firxa ta' oġġetti. Dan ifisser ukoll li l-persuni taxxabbli effettivament ikollhom japplikaw tliet tipi differenti ta’ sistemi tat-taxxa: Is-sistema “klassika” tal-VAT Is-sistema ta’ l-inverżjoni tal-ħlas għal provvisti B2B fejn ikunu sodisfatti ċerti kriterji Is-sistema intra-Komunitarja Dan iżid saff ieħor ta’ diffikultà mal-piżijiet ta’ kontabilità li diġà jħabbtu wiċċhom magħhom in-negozji. Bl-istess mod, jiġu imposti fuq in-negozji aktar piżijiet ta’ osservanza (il-verifika tan-natura tal-klijenti u r-rappurtar tat-tranżazzjonijiet), inkluż fuq negozjanti onesti li jkunu qed joperaw fl-oqsma kkonċernati. Barra minn hekk, l-applikazzjoni tal-ħlas invertit toffri opprtunitajiet ta’ frodi ġodda, speċjalment fuq il-livell tal-konsum aħħari u b'hekk tkun trid tiġi akkumpanjata minn miżuri ta’ kontroll xierqa sabiex jiġi ggarantit li l-konsum aħħari ma jevadix it-tassazzjoni fin-nuqqas ta’ sistema ta’ ħlas imqassam li tkun qed taħdem kif suppost. Filwaqt li tagħraf dawn l-iżvantaġġi, il-Kummissjoni madankollu temmen li t-talbiet jistgħu jitqiesu bħala li jissodisfaw il-prova meħtieġa mill-Artikolu 27. Il-miżura fil-fatt x'aktarx tista’ telimina s-sitwazzjonijiet ta’ frodi MTIC li għaddejjin bħalissa u b’hekk tindirizza tip speċifiku ta’ frodi. Madankollu tqum il-kwistjoni dwar safejn l-miżura tibqa' proporzjonali fir-rigward tar-relazzjoni bejn id-daqs tal-frodi u l-attività mhux frawdolenti fis-settur ikkonċernat. L-ambitu tal-miżura huwa relattivament wiesa’, u jkopri proporzjon kbir tas-settur elettroniku, iżda skond l-informazzjoni li waslet mir-Renju Unit, l-għadd ta’ persuni li jħallsu t-taxxa kkonċernati minn din il-miżura u l-importanza ekonomika ta’ l-attivitajiet tagħhom jibqgħu limitati (xi 22,500 persuna taxxabbli minn total ta’ 1,900,000 negozju rregistrat għall-VAT). Fid-dawl ta’ l-ammonti enormi ta’ dħul mill-VAT ikkonċernati, u ż-żieda relattivament limitata fil-piżijiet għall-kummerċ leġittimu, ambitu wiesa' ta' applikazzjoni xorta waħda jidher li jibqa’ fl-ambitu ta' l-Artikolu 27. Fl-istess waqt, ta’ min wieħed jirrikonoxxi li Stati Membri oħra jesperjenzaw attivitajiet frawdolenti simili (li jinvolvu l-istess kategoriji jew tipi oħra ta' oġġetti) u dawn jistgħu jfittxu derogi simili mill-Artikolu 21 tas-Sitt Direttiva. Dan jista’ jirriżulta f’varjetà ta’ obbligi differenti għal min iħallas it-taxxa fi Stati Membri differenti, sitwazzjoni li tista’ tikkonfliġġi mar-rekwiżiti għal Suq Intern li jaħdem sew. Għalhekk, il-proposta li tagħti d-deroga mitluba trid ukoll tiddefinixxi l-elementi ewlenin ta’ l-implimentazzjoni tal-ħlas invertit u għandha tillimita t-tul tagħha sabiex tippermetti evalwazzjoni ta’ l-effettività tagħha (sew fir-rigward tal-frodi MTIC sew fil-prevenzjoni tal-konsum aħħari mingħajr ħlas ta’ VAT) u l-impatt tagħha fuq it-tħaddim tas-Suq Intern. Il-proposta tippermetti l-awtorizzazzjoni tal-ħlas invertit sal-31 ta’ Diċembru 2009. |Dispożizzjonijiet eżistenti fil-qasam tal-proposta M’hemm l-ebda dispożizzjoni eżistenti fil-qasam tal-proposta. |Konsistenza ma’ politika u għanijiet oħra ta’ l-Unjoni Il-proposta hija konsistenti ma’ l-għan aħħari li l-Istati Membri jiġu megħjuna jiġġieldu l-frodi fiskali. |2) KONSULTAZZJONI MAL-PARTIJIET INTERESSATI U VALUTAZZJONI TA' L-IMPATT |Konsultazzjoni mal-partijiet interessati |Mhux rilevanti. |Ġbir u użu ta' għarfien espert |Ma kienx hemm ħtieġa ta' għarfien espert estern. |L-evalwazzjoni ta' l-impatt Il-proposta għal Deċiżjoni għandha l-għan li tiġġieled l-evażjoni tal-VAT u x’aktarx ikollha impatt pożittiv fuq id-dħul mill-VAT. Madankollu, il-miżura se jkollha impatt negattiv fuq in-negozji minħabba li l-arranġamenti se jkunu differenti minn dawk li japplikaw għall-provvisti normali ta’ oġġetti. Dan se jdaħħal il-kumplessità fil-kontabilità għan-negozji li ma jaħdmux esklussivament l-oġġetti li huma s-soġġett għad-deroga. Il-mekkaniżmi ta’ kontroll previsti sejrin ukoll jimponu obbligi addizzjonali fuq is-settur tan-negozju kkonċernat. Huwa għalhekk ċar illi d-deroga ma tgħaddix mill-prova tas-simplifikazzjoni pprovduta mill-Artikolu 27 u tidħol biss fl-ambitu tal-prevenzjoni ta’ tipi speċifiċi ta’ evażjoni. Ovvjament m’hemm l-ebda garanzija li l-miżura prevista mir-Renju Unit sejra telimna l-frodi in kwistjoni, u din hi r-raġuni għala l-Kummissjoni qed tipproponi medda qasira ta’ żmien għad-deroga. Filwaqt li l-impatt tal-miżura se jkun f’kull każ limitat minħabba l-ambitu tagħha, l-effettività tal-miżura sejra tiġi evalwata mir-Renju Unit u kkomunikata lill-Kummissjoni. |3) ELEMENTI LEGALI TAL-PROPOSTA |Sommarju ta’ l-azzjoni proposta Awtorizzazzjoni għar-Renju Unit biex tapplika miżura li tidderoga mill-Artikolu 21 tas-Sitt Direttiva tal-Kunsill 77/388/KEE fir-rigward ta' l-użu ta' mekkaniżmu ta’ ħlas invertit għal provvisti domestiċi ta' mowbajls, ċipep/mikroproċessuri tal-kompjuter, mezzi ta' ħżin elettroniku u mezzi elettroniċi li jinżammu fl-idejn użati għall-ħżin, l-ipproċessar jew ir-rekordjar ta’ data elettronika. |Il-bażi legali L-Artikolu 27(1) tas-Sitt Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-fatturat - Sistema komuni ta' taxxa fuq il-valur miżjud: bażi uniformi ta' stima |Prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta hija konformi mal-prinċipju ta’ proporzjonalità għar-raġuni(jiet) li ġejja/in. |Din id-Deċiżjoni tikkonċerna awtorizzazzjoni mogħtija lil Stat Membru fuq talba tiegħu stess u ma timplika l-ebda obbligu. |Minħabba l-ambitu ddefinit b’mod ċar tad-deroga, il-miżura speċjali tidher li hija proporzjonata ma’ l-għan li għandu jinkiseb meta jitqiesu l-iskala u d-daqs tat-telf ikkonċernat. |Għażla ta’ strumenti |Strumenti proposti: oħra. |Mezzi oħra ma jkunux adattati għar-raġuni(jiet) li ġejja/in. Skond l-Artikolu 27 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri fir-rigward ta' taxxi fuq il-fatturat, deroga mir-regoli komuni tal-VAT hija biss possibbli bl-awtorità tal-Kunsill bi qbil unanimu fuq proposta mill-Kummissjoni. Deċiżjoni tal-Kunsill hija l-uniku strument addattat billi tista’ tiġi indirizzata lil Stat Membru individwali. |4) IMPLIKAZZJONI GĦALL-BAĠIT |Il-proposta m’għandha l-ebda implikazzjoni negattiva għall-baġit Komunitarju. |5) TAGħRIF ADDIZZJONALI |Klawżola ta' eżami/reviżjoni/estinzjoni |Il-proposta tinkludi klawżola ta' estinzjoni. |Proposta għalDEĊIŻJONI TAL-KUNSILLli tawtorizza lir-Renju Unit jintroduċi miżura speċjali li tidderoga mill-Artikoli 21(6) u 11(A)(1)(b) tad-Direttiva 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat ( turnover )IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra s-Sitt Direttiva tal-Kunsill (77/388/KEE) tas-17 ta' Mejju 1977 dwar l-armonizzazzjoni tal-liġijiet ta' l-Istati Membri fir-rigward ta’ taxxi fuq il-fatturat - Sistema komuni ta' taxxa fuq il-valur miżjud; bażi uniformi ta’ valutazzjoni [2], u b’mod partikolari l-Artikolu 27 tiegħu,Wara li kkunsidra l-proposta mill-Kummissjoni[3],Billi:(1) Permezz ta’ ittra rreġistrata mis-Segretarjat Ġenerali tal-Kummissjoni ta’ l-10 ta’ Frar 2006, ir-Renju Unit talab awtorizzazzjoni biex jintroduċi miżura speċjali li tidderoga mill-Artikolu 21(1)(a) tad-Direttiva 77/388/KEE fir-rigward tal-persuna responsabbli li tħallas it-taxxa fuq il-valur miżjud (VAT).(2) Skond l-Artikolu 27(2) tad-Direttiva 77/388/KEE, il-Kummissjoni għarrfet lill-Istati Membri l-oħra b’ittra tat-18 ta’ Lulju 2006 bit-talba magħmula mir-Renju Unit. B’ittra tad-19 ta’ Lulju 2006, il-Kummissjoni nnotifikat lir-Renju Unit li kellha l-informazzjoni kollha li qieset meħtieġa biex tivvaluta t-talba.(3) Il-persuna repsonabbli li tħallas it-taxxa fuq il-valur miżjud (VAT), skond l-Artikolu 21(1)(a) tad-Direttiva 77/388/KEE, fil-verżjoni stipulata fl-Artikolu 28(g) ta’ l-imsemmija Direttiva, huwa l-persuna taxxabbli li jforni l-oġġetti. L-għan tad-deroga mitluba mir-Renju Unit huwa biex titqiegħed ir-responsabbiltà fuq il-persuna taxxabbli li ssirilha l-provvista, iżda biss taħt ċerti kundizzjonijiet u esklussivament fil-każ ta’ mowbajls, ċipep/mikroproċessuri tal-kompjuter, mezzi għall-ħżin elettroniku u mezzi elettroniċi li jinżammu fl-idejn użati għall-ħżin, l-ipproċessar jew l-irrekordjar ta’ data elettronika.(4) F’dak is-settur, għadd sinifikanti ta’ negozjanti jevadu t-taxxa billi ma jħallsux il-VAT lill-awtoritajiet tat-taxxa wara li jkunu biegħu l-prodotti. Il-klijenti, madankollu, billi jkollhom f’idejhom fattura valida, jibqgħu intitolati għal tnaqqis tat-taxxa. Fl-aktar forma aggressiva ta’ din l-evażjoni, l-istess oġġetti, permezz ta' skema 'karużell’, jiġu fornuti bosta drabi mingħajr ħlas ta’ VAT lill-awtoritajiet tat-taxxa. Meta jiġi deżinjat ir-riċevitur bħala l-persuna responsabbli għall-VAT fil-każijiet imsemmija hawn fuq, id-deroga tneħħi l-oppurtunità biex wieħed jidħol għal dik il-forma ta’ evażjoni fiskali. Madankollu, ma taffettwax il-VAT dovuta.(5) Sabiex ikun żgurat it-tħaddim effettiv tad-deroga u ma jitħallhiex li l-evażjoni fiskali titmexxa lejn prodotti oħra jew lejn il-livell tal-bejgħ bl-imnut, ir-Renju Unit għandu jintroduċi obbligi xierqa ta' kontroll u rappurtar. Il-Kummissjoni għandha tiġi infurmata bil-miżuri speċifiċi adottati, u bil-monitoraġġ u l-evelwazzjoni kumplessiva tat-tħaddim tad-deroga.(6) Il-miżura hi proporzjonata ma’ l-għanijiet li jridu jinkisbu minħabba li m’hijiex maħsuba li tapplika b’mod ġenerali, imma biss għal settur ta’ riskju għoli li jinkludi prodotti ddefiniti bir-reqqa li fil-konftont tagħhom l-iskala u d-daqs ta' l-evażjoni fiskali rriżultat f’telf konsiderevoli ta’ dħul mit-taxxa. Barra minn hekk, billi s-settur huwa wieħed żgħir, id-deroga ma tistax titqies bħala ekwivalenti għal miżura ġenerali.(7) L-awtorizzazzjoni għandha tkun valida biss għal perjodu qasir, għaliex ma jistax jiġi aċċertat b’ċertezza li l-għanijiet tal-miżura se jintlħaqu, u lanqas ma jista’ wieħed ibassar minn qabel l-impatt tal-miżura fuq il-mod kif taħdem is-sistema tal-VAT fir-Renju Unit u fi Stati Membri oħra; barra minn hekk, l-impatt tal-miżura u l-implimentazzjoni tagħha fuq it-tħaddim tas-suq intern se jkollu jiġi vvalutat b’mod xieraq.(8) Id-deroga ma għandha l-ebda impatt negattiv fuq ir-riżorsi Komunitarji proprji li jirriżultaw mill-ġbir tal-VATADOTTA DIN ID-DEĊIŻJONI:Artikolu 1B’deroga mill-Artikolu 21(1)(a) tad-Direttiva tal-Kunsill 77/388/KEE, fil-verżjoni stipulata fl-Artikolu 28(g) tagħha, ir-Renju Unit huwa awtorizzat jinnomina l-persuna taxxabli li qed tirċievi provvisti tal-prodotti li ġejjin, bħala l-persuna responsabbli li tħallas it-taxxa fuq il-valur miżjud (VAT.):(1) mowbajls, bħala mezzi magħmula jew adattati għall-użu f’konnessjoni ma’ netwerk liċenzjat u operat fuq frekwenzi speċifikati, kemm jekk ikollhom u kemm jekk ma jkollhomx kwalunkwe użu ieħor;(2) mezzi b’ċirkwit integrat bħal mikroproċessuri u unitajiet għall-ipproċessar ċentrali fi stat qabel ma jiġu integrati fi prodotti għall-utent aħħari;(3) mezzi ta’ ħzin elettroniku u kards tal-PC, bħal Stikek tal-Memorja, kards CD-Rom & SD, għall-użu ma’ kompjuters jew ma’ kwalunkwe mezz imsemmi fil-punti (1) sa (4);(4) mezzi elettroniċi użati għall-ħżin, l-ipproċessar jew l-irrekordjar ta’ data elettronika bħal(a) mezzi li jinżammu fl-idejn għar-rekordjar jew għad-daqq u s-smigħ jew biex jittellgħu u jintwerew l-istampi;(b) audio players diġitali li jinżammu fl-idejn, bħal MP3 players ;(c) video players diġitali u DVD players portabbli li jinżammu fl-idejn(d) mezzi bla wajer li jipprovdu aċċess għall- e-mail , it-telefown, il-messaġġi bit-test, l-ibbrawżjar fuq l-internet u aċċess bla wajer għal data oħra(e) mezzi ta’ pożizzjonament li jinżammu fl-idejn jew portabbli għal sistemi ta' navigazzjoni satellitari,(f) consoles tal-logħob bi skrin, jew ta’ tip użat ma’ televixin jew kompjuter.Din id-deroga għandha tapplika għal provvisti ta’ oġġetti li għalihom l-ammont taxxabbli huwa ta’ GBP 1 000 jew aktar.Artikolu 2Id-deroga pprovduta fl-Artikolu 1 hija soġġetta għar-Renju Unit li jintroduċi obbligi xierqa ta' kontroll u rappurtar fuq il-persuni taxxabbli li jfornu oġġetti li japplika għalihom l-ħlas invertit skond din id-Deċiżjoni.Artikolu 3Ir-Renju Unit għandu jgħarraf lill-Kummissjoni fejn adotta l-miżuri msemmija fl-Artikolu 1 u 2 u sal-31 ta’ Diċembru 2008 għandu jressaq rapport lill-Kummissjoni dwar l-evelwazzjoni kumplessiva tat-tħaddim tal-miżuri kkonċernati, b’mod partikolari fir-rigward ta’ l-effettività tal-miżura u kull evidenza taċ-ċaqliq ta’ l-evażjoni fiskali lejn prodotti oħra jew lejn il-livell tal-bejgħ bl-imnut.Artikolu 4Din id-Deċiżjoni għandha tiskadi fil-31 ta' Diċembru 2009.Artikolu 5Din id-Deċiżjoni hija indirizzata lir-Renju Unit tal-Gran Brittanja u ta’ l-Irlanda ta’ Fuq.Magħmula fi Brussell,Għall-KunsillIl-President [1] COM (2005) 89 tas-16.3.2005 adottat bħala d-Direttiva 2006/69/KE (ĠU L 221, 12.8.2006, p. 9)[2] ĠU L 145, 13.6.1977, p.1. Id-Direttiva kif emendata l-aħħar bid-Direttiva 2006/69/KE (ĠU L 221, 12.8.2006, p. 9).[3] ĠU C […], […], p. […].


               IL-KUMMISSJONI EWROPEA
            Brussell, 28.10.2016
            COM(2016) 693 final
            2016/0342(NLE)
            Proposta għal
            DEĊIŻJONI TAL-KUNSILL
            dwar l-iffirmar, f'isem l-Unjoni Ewropea, u l-applikazzjoni provviżorja ta' ftehim li jemenda l-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               1.1.Sfond

               B'segwitu għad-Deċiżjoni tal-Kunsill dwar il-konklużjoni tiegħu
                  1
               , il-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili
                  2
                (minn hawn ’il quddiem imsejjaħ "il-Ftehim"), daħal fis-seħħ fl-1 ta’ Mejju 2011. Il-Ftehim ġie nnegozjat abbażi tad-Deċiżjoni tal-Kunsill tad-9 ta’ Marzu 2004 li tawtorizza lill-Kummissjoni biex tiftaħ in-negozjati.

               Fost l-oħrajn, l-għan ta’ dan il-Ftehim huwa li jiżgura ż-żamma ta’ livell għoli ta’ kooperazzjoni u armonizzazzjoni bejn l-Istati Uniti u l-Unjoni Ewropea fl-oqsma li jaqgħu fil-kamp ta’ applikazzjoni tal-Ftehim.

               Il-kamp ta’ applikazzjoni attwali tal-Ftehim, kif rifless fl-Artikolu 2.B, ikopri:

               L-approvazzjonijiet ta' ajrunavigabbiltà u l-monitoraġġ ta' prodotti tal-ajrunawtika ċivili;

               L-ittestjar u ċ-ċertifikazzjoni ambjentali ta' prodotti tal-ajrunawtika ċivili; kif ukoll

               L-approvazzjonijiet u l-monitoraġġ ta' faċilitajiet ta' manutenzjoni.

               Waqt l-implimentazzjoni tal-Ftehim, b’mod partikolari permezz ta’ diskussjonijiet fil-Bord tas-Sorveljanza Bilaterali (fi kliem ieħor, "il-Kumitat Konġunt") stabbilit skont il-Ftehim, l-Amministrazzjoni Federali tal-Avjazzjoni tal-Istati Uniti (minn hawn ’il quddiem, "il-FAA") u l-Kummissjoni kkonkludew li teżisti xewqa reċiproka li jittejbu l-possibbiltajiet għal aktar kooperazzjoni fis-sigurtà tal-avjazzjoni lil hinn mid-dispożizzjonijiet attwali tal-Ftehim.

               Iż-żewġ naħat innotaw li għandha tiġi żviluppata koperazzjoni akbar bħala prijorità fil-liċenzjar u t-taħriġ tal-bdoti, u inkarigaw esperti biex jeżaminaw l-opzjonijiet u jiżviluppaw proposti tekniċi. Barra minn hekk, il-ħidma tal-esperti kkonfermat il-fattibbiltà u l-ħtieġa li l-Ftehim jiġi estiż għal oqsma addizzjonali ta’ kooperazzjoni u aċċettazzjoni.

               Abbażi tal-esperjenza u l-benefiċċji miksuba matul it-tliet snin minn meta daħal fis-seħħ il-Ftehim, u b’konsiderazzjoni dovuta għad-deliberazzjonijiet tal-Bord tas-Sorveljanza Bilaterali dwar il-possibbiltajiet ta’ aktar kooperazzjoni f'kamp ta' applikazzjoni estiż tal-Ftehim, fit-3 ta’ Settembru 2014 il-Kummissjoni ppreżentat Rakkomandazzjoni għal Deċiżjoni tal-Kunsill li tawtorizza lill-Kummissjoni biex tinnegozja emenda għall-Ftehim. Abbażi tad-deċiżjoni tal-Kunsill korrispondenti adottata fil-25 ta’ Settembru 2014, saru negozjati formali mal-Istati Uniti. Ir-riżultati tan-negozjati huma deskritti fil-qosor hawn taħt, u ġew inkorporati fl-abbozz tal-Emenda Nru 1 għall-Ftehim anness ma’ din il-proposta.

               1.2.Kamp ta’ applikazzjoni

               Skont it-test kif innegozjat, l-Artikolu 2.B jiġi sostitwit b’tali mod li jiġu inklużi l-oqsma li ġejjin, fejn tista' timmaterjalizza l-kooperazzjoni, abbażi tal-annessi korrispondenti tal-ftehim:

               (1)L-approvazzjonijiet ta' ajrunavigabbiltà u l-monitoraġġ ta' prodotti tal-ajrunawtika ċivili;

               (2)L-ittestjar u ċ-ċertifikazzjoni ambjentali ta' prodotti tal-ajrunawtika ċivili;

               (3)L-approvazzjonijiet u l-monitoraġġ ta' faċilitajiet ta' manutenzjoni;

               (4)Il-liċenzjar u t-taħriġ tal-persunal;

               (5)It-tħaddim ta’ inġenji tal-ajru;

               (6)L-ajrudromi; kif ukoll

               (7)Is-servizzi tat-traffiku tal-ajru u l-ġestjoni tat-traffiku tal-ajru.

               Minn perspettiva teknika, għandu jiġi nnotat li t-test il-ġdid tal-Artikolu 2.B kif propost iwassal ukoll għal emenda fl-Artikolu 5. It-tfassil mill-ġdid tal-Artikolu 2.B ifisser li d-distinzjoni li saret bejn l-oqsma li jaqgħu taħt l-Artikolu 5.A u l-Artikolu 5.B attwali ma għadhiex valida. Biex l-Artikolu 5 jiġi applikat mingħajr problemi mal-verżjoni l-ġdida tal-Artikolu 2.B, qed jiġi ssuġġerit li tinżamm is-sustanza tal-Artikolu 5.B biss, u jsiru l-adattamenti meħtieġa biex jiġi ttrasformat f’regola ġenerali. Ir-riżultat ikun jikkostitwixxi simplifikazzjoni ulterjuri tad-dispożizzjonijiet attwali, b’mod partikolari billi jippermetti l-konsolidazzjoni tal-paragrafi A u B ta’ dan l-Artikolu. Naturalment, l-annessi eżistenti li jsaħħu l-kooperazzjoni ma jiġux affettwati. Min-naħa tiegħu, l-Artikolu 5.C tqies li ma baqax meħtieġ.

               1.3.Skeda għat-Tlestija tal-Emenda

               L-għażla taż-żmien għat-tlestija ta’ din l-emenda hija essenzjali fil-kuntest tal-ħidma preliminari li saret għall-adozzjoni u l-inkorporazzjoni ta’ Anness ta' "Liċenzjar tal-Bdoti" ġdid tal-Ftehim.

               Skont ir-Regolament (KE) Nru 216/2008
                  3
               , bdot li jkun residenti fl-Unjoni Ewropea għandu jikseb liċenzja ta’ bdot maħruġa minn Stat Membru. Ir-Regolament tal-Kummissjoni (UE) Nru 1178/2011
                  4
                ipprovda għal soluzzjoni għal detenturi ta’ liċenzji ta' pajjiżi terzi, li permezz tagħha bdot ikun jista’ jew jivvalida l-liċenzja barranija għal sena jew jikkonvertiha b'mod permanenti. Madankollu waqt in-negozjar tar-Regolament tal-Kummissjoni (UE) Nru 1178/2011 deher ċar li r-regoli nazzjonali, għalkemm armonizzati sa ċertu livell, kienu pjuttost differenti fir-rigward tat-trattament ta’ liċenzji ta’ pajjiżi terzi. Dan jista’ jwassal għal għadd kbir ta’ detenturi ta’ liċenzja ta’ bdot privat (iktar minn 10.000) li jkollhom liċenzja barranija li ma taqbilx mas-sistema Ewropea. Jeħtieġ li jiġi nnotat li huma l-aktar id-detenturi ta' liċenzja ta’ bdot privat (PPL) maħruġa mill-Istati Uniti li jirrisjedu fl-Ewropa li x'aktarx jiġu affettwati. Il-konverżjoni ta’ dawn il-liċenzji skont ir-Regolament tal-Kummissjoni (UE) Nru 1178/2011 tista’ twassal għal aktar spejjeż finanzjarji u organizzattivi sinifikanti għad-detenturi ta’ PPL.

               Għalhekk, bi qbil mal-Istati Membri, mal-Parlament Ewropew u mal-industrija, ġie introdott perjodu tranżizzjonali fir-Regolament tal-Kummissjoni (UE) Nru 1178/2011 biex jingħata żmien għan-negozjar ta' Anness tal-BASA, li l-għan tiegħu jkun li jiffaċilita l-konverżjoni ta' liċenzji ta’ bdot privat maħruġin mill-Istati Uniti.

               Meta jitqiesu d-dispożizzjonijiet rilevanti u l-iskadenzi li jinsabu fir-Regolament tal-Kummissjoni (UE) Nru 1178/2011 (8 ta’ April 2017), l-inkorporazzjoni ta’ Anness ta' Liċenzjar tal-Bdoti ġdid fil-Ftehim hija kkunsidrata urġenti. B’konsegwenza ta’ dan, il-Ftehim għandu jiġi emendat minnufih, u sakemm dan isir l-Emenda Nru 1 għall-Ftehim għandha tiġi applikata provviżorjament.

               2.IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT

               L-Emenda Nru 1 għall-Ftehim ġiet innegozjata bejn il-Kummissjoni u l-FAA, fid-dawl tal-Artikoli 2.C u 19.B tal-Ftehim.

               Is-settur tal-avjazzjoni b’mod ġenerali konsistentement isostni l-kooperazzjoni aktar mill-qrib, ir-rikonoxximent u l-armonizzazzjoni bejn l-akbar żewġ swieq, jiġifieri l-Istati Uniti u l-UE, biex jitnaqqsu l-ispejjeż tat-tranżazzjoni mhux meħtieġa li, mhux biss ftit li xejn iżidu l-valur tas-sigurtà, anzi jnaqqsu l-kompetittività globali tal-industrija. Dawn il-benefiċċji huma ta’ interess speċifiku f’mument meta qed ifeġġu atturi ġodda fis-suq f’partijiet oħra tad-dinja.

               Il-paragun bejn il-qafas regolatorju tal-UE u dak tal-Istati Uniti jissuġġerixxi li jkun jaqbel li r-rekwiżiti u l-proċeduri regolatorji fuq iż-żewġ naħat tal-Atlantiku jkomplu jiġu ssimplifikati aktar fl-oqsma kollha msemmija fil-punt 1.2 ta' hawn fuq. It-tqarrib ta' dawn iż-żewġ sistemi għandu jwassal għal iffrankar sinifikanti fir-rigward tal-istrutturi organizzattivi, tar-riżorsi, tal-programmi ta’ taħriġ, tal-proċessi interni kif ukoll tal-programmi ta’ sorveljanza.

               Annessi addizzjonali għall-Ftehim li huma meħtieġa biex l-aċċettazzjoni reċiproka tiġi applikata b'mod effettiv f’qasam partikolari, se jiġu elaborati u adottati skont il-proċeduri speċifiċi previsti fil-Ftehim u fid-Deċiżjoni 2011/719/UE. Dawn isiru skont proposti separati u addizzjonali mill-Kummissjoni għal Deċiżjonijiet tal-Kunsill.

               3.ELEMENTI ĠURIDIĊI TAL-PROPOSTA

               Sommarju tal-azzjoni proposta

               L-emenda Nru 1 proposta għall-Ftehim għandha toħloq il-possibbiltà ta' kooperazzjoni f’oqsma addizzjonali li jixtiequ jikkoperaw fihom iż-żewġ Partijiet, soġġett għall-adozzjoni tal-annessi korrispondenti mill-Bord tas-Sorveljanza Bilaterali għal kull qasam ġdid, skont l-Artikolu 5 rivedut kif propost u l-Artikolu 19.B tal-Ftehim.

               Bażi legali

               L-Artikolu 100(2), flimkien mal-Artikolu 218(5), tat-Trattat dwar il-Funzjonament tal-Unjoni Ewropea.

               Bħala parti mill-kuntest, għandu jissemma wkoll l-Artikolu 12(1) tar-Regolament (KE) Nru 216/2008 tal-Parlament Ewropew u tal-Kunsill tal-20 ta’ Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija Ewropea tas-Sikurezza tal-Avjazzjoni. Dan jipprevedi l-possibbiltà ta’ ftehimiet ta’ rikonoxximent bejn l-Unjoni Ewropea u pajjiżi terzi li skonthom l-awtoritajiet fl-Istat Membru jistgħu joħorġu ċertifikati abbażi ta’ ċertifikati maħruġin minn awtoritajiet ajrunawtiċi ta’ pajjiż terzi.

               4.IMPLIKAZZJONI BAĠITARJA

               L-ebda impatt fuq il-baġit tal-UE.

               2016/0342 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f'isem l-Unjoni Ewropea, u l-applikazzjoni provviżorja ta' ftehim li jemenda l-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2), flimkien mal-Artikolu 218(5) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Fil-25 ta’ Settembru 2014, il-Kunsill awtorizza lill-Kummissjoni biex tiftaħ negozjati mal-Istati Uniti tal-Amerika biex jiġi emendat il-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili, li daħal fis-seħħ fl-1 ta’ Mejju 2011. In-negozjati ġew konklużi b’suċċess permezz ta’ skambju ta’ e-mails bejn in-negozjaturi ewlenin, li fihom ġie ddikkjarat il-qbil rispettiv tagħhom dwar it-test innegozjat.

               (2)L-emenda għall-ftehim innegozjata testendi l-oqsma ta’ kooperazzjoni fejn tkun tista' tiġi applikata l-aċċettazzjoni reċiproka tal-approvazzjonijiet u tal-eżiti b'rabta mal- konformità, u hekk ikun jista’ jsir l-aħjar użu tar-riżorsi u jiġu ffrankati xi spejjeż minn tali użu, filwaqt li jinżamm livell għoli ta’ sigurtà fit-trasport bl-ajru.

               (3)Għalhekk, l-Emenda Nru 1 għall-Ftehim għandha tiġi ffirmata f’isem l-Unjoni Ewropea, soġġett għall-konklużjoni tiegħu f’data iktar tard.

               (4)Sabiex ikun possibbli li jiġi adottat anness ta' liċenzjar tal-bdoti ġdid fil-kamp ta' applikazzjoni estiż tal-Ftehim, li l-importanza tiegħu għandha tiġi kkunsidrata fil-kuntest tad-dispożizzjonijiet rilevanti dwar il-konverżjoni ta’ liċenzji tal-bdoti ta’ pajjiżi terzi tar-Regolament tal-Kummissjoni (UE) Nru 1178/2011 tat-3 ta’ Novembru 2011 li jistabbilixxi rekwiżiti tekniċi u proċeduri amministrattivi relatati mal-ekwipaġġi tal-ajruplani tal-avjazzjoni ċivili, l-Emenda Nru 1 għall-Ftehim għandha tiġi applikata provviżorjament.

               ADOTTA DIN ID-DEĊIŻJONI:

               Artikolu 1

               L-iffirmar tal-Emenda Nru 1 għall-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili huwa b’dan approvat f’isem l-Unjoni, soġġett għall-konklużjoni tal-Emenda Nru 1.

               It-test tal-Emenda Nru 1 għall-Ftehim li għandu jiġi ffirmat jinsab mehmuż ma’ din id-Deċiżjoni.

               Artikolu 2

               Is-Segretarjat Ġenerali tal-Kunsill għandu jistabbilixxi l-istrument li jagħti s-setgħat sħaħ biex tiġi ffirmata l-Emenda Nru 1 għall-Ftehim lill-persuna/i indikata/i min-negozjatur.

               Artikolu 3

               L-Emenda Nru 1 għall-Ftehim għandha tiġi applikata provviżorjament, f’konformità mal-Artikolu 2 tal-Emenda Nru 1 għall-Ftehim, mid-data tal-iffirmar tiegħu, sakemm jidħol fis-seħħ.

               Artikolu 4

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni 2011/719/UE, ĠU L 291, 9.11.2011, p. 1.

                     (2)
                  ĠU L 291, 9.11.2011, p. 1.

                     (3)
                  Ir-Regolament (KE) Nru 216/2008 tal-Parlament u tal-Kunsill tal-20 ta’ Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija Ewropea tas-Sikurezza tal-Avjazzjoni, ĠU L79/1, 19.03.2008.

                     (4)
                  Ir-Regolament tal-Kummissjoni (UE) Nru 1178/2011 tat-3 ta' Novembru 2011 li jistabbilixxi rekwiżiti tekniċi u proċeduri amministrattivi relatati mal-ekwipaġġi tal-ajruplani tal-avjazzjoni ċivili skont ir-Regolament (KE) Nru 216/2008 tal-Parlament Ewropew u tal-Kunsill, ĠU L 311, 25.11.2011, p. 1.

    ---documentbreak---

               IL-KUMMISSJONI EWROPEA
            Brussell, 28.10.2016
            COM(2016) 693 final
            ANNESS
            tal-
            Proposta għal Deċiżjoni tal-Kunsill
            dwar l-iffirmar, f'isem l-Unjoni Ewropea, u l-applikazzjoni provviżorja ta' ftehim li jemenda l-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili

               ANNESS

               tal-

               Proposta għal Deċiżjoni tal-Kunsill

               dwar l-iffirmar, f'isem l-Unjoni Ewropea, u l-applikazzjoni provviżorja ta' ftehim li jemenda l-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili

               EMENDA Nru 1

               GĦALL-

               FTEHIM DWAR KOOPERAZZJONI FIR-REGOLAZZJONI

               TAS-SIGURTÀ TAL-AVJAZZJONI ĊIVILI

               BEJN

               L-ISTATI UNITI TAL-AMERIKA

               U

               L-KOMUNITÀ EWROPEA

               ARTIKOLU 1 – ĠENERALI

               Skont it-termini tal-Artikolu 19.B tal-Ftehim dwar Kooperazzjoni fir-Regolazzjoni tas-Sigurtà tal-Avjazzjoni Ċivili (il-“Ftehim”) bejn l-Istati Uniti tal-Amerika (“l-Istati Uniti”) u l-Komunità Ewropea (kollettivament, “il-Partijiet,” u individwalment, “Parti”), il-Partijiet jaqblu li jemendaw il-Ftehim kif ġej:

               (a)L-Artikolu 2.B għandu jitħassar kompletament u jiġi mibdul b'dan li ġej:

               "Il-kamp ta' applikazzjoni tal-kooperazzjoni skont dan il-Ftehim jinkludi l-oqsma li ġejjin:

               (1)L-approvazzjonijiet ta' ajrunavigabbiltà u l-monitoraġġ ta' prodotti tal-ajrunawtika ċivili;

               (2)L-ittestjar u ċ-ċertifikazzjoni ambjentali ta' prodotti tal-ajrunawtika ċivili;

               (3)L-approvazzjonijiet u l-monitoraġġ ta' faċilitajiet ta' manutenzjoni.

               (4)Il-liċenzjar u t-taħriġ tal-persunal;

               (5)It-tħaddim ta’ inġenji tal-ajru;

               (6)L-ajrudromi; kif ukoll

               (7)Is-servizzi tat-traffiku tal-ajru u l-ġestjoni tat-traffiku tal-ajru."

               (b)L-Artikolu 5 għandu jitħassar kompletament u jiġi mibdul b'dan li ġej:

               "ARTIKOLU 5

               Annessi

               .Għal kwistjonijet fil-kamp ta’ applikazzjoni ta’ dan il-Ftehim, il-Partijiet jew ir-rappreżentanti tagħhom fil-Bord għandhom jiżviluppaw Annessi li jiddeskrivu t-termini u l-kondizzjonijiet għall-aċċettazzjoni reċiproka tal-eżiti b'rabta mal-konformità u tal-approvazzjonijiet, meta jaqblu li l-istandards tal-avjazzjoni ċivili, ir-regoli, il-prattiċi u l-proċeduri ta’ kull Parti huma kompatibbli biżżejjed li jippermettu l-aċċettazzjoni ta’ approvazzjonijiet u ta’ eżiti b'rabta mal-konformità ma’ standards miftiehma magħmula minn Parti waħda f’isem il-Parti l-oħra. Il-Partijiet jaqblu wkoll li d-differenzi tekniċi li jeżistu bejn is-sistemi tal-avjazzjoni ċivili tagħhom għandhom jiġu indirizzati fl-Annessi."

               ARTIKOLU 2 – APPLIKAZZJONI PROVVIŻORJA

               Sakemm id-dħul fis-seħħ ikun għadu pendenti, il-Partijiet jaqblu li japplikaw l-emenda provviżorjament mid-data tal-firma tiegħu.

               ARTIKOLU 3 – DĦUL FIS-SEĦĦ

               Din l-emenda għandha tidħol fis-seħħ fl-ewwel jum tat-tieni xahar wara d-data tal-aħħar nota ta’ skambju tan-noti diplomatiċi bejn il-Partijiet li tikkonferma li l-proċeduri kollha meħtieġa biex dan il-Ftehim jidħol fis-seħħ ikunu tlestew.

               B'XHIEDA TA' DAN, is-sottoskritti, bl-awtorizzazzjoni dovuta, iffirmaw dan il-Ftehim.

               L-ISTATI UNITI TAL-AMERIKA

                     L-UNJONI EWROPEA

               MINN:
                     _____________________________

                     MINN:
                     ___________________________

               TITLU:
                     Amministratur, Avjazzjoni Federali

                     TITLU:

                     Amministrazzjoni

               DATA: _____________________________
                     DATA:  __________________________